text:
Волга буйы федераль округының йәш ғалимдары тағы ла Өфөлә йыйыла
Киләһе йылдың март аҙағында – апрель баштарында Өфөлә Волга буйы федераль округы буйынса Рәсәй йәш ғалимдар союзының семинар-кәңәшмәһе үткәрелә. Был сара “Мәғариф. Фән. Карьера-2010” Х юбилей махсус күргәҙмәһе сиктәрендә үтәсәк. Унда Рәсәй йәш ғалимдар союзының төбәк бүлексәләре етәкселәре, юғары уҡыу йорттары һәм академик институттарҙың йәш ғалимдар советтары рәйестәре ҡатнашасаҡ.
— Тикшереүгә сығарыласаҡ төп темалар булып һәләтле йәштәрҙе ғилми-тикшеренеү эшмәкәрлегенә йәлеп итеү һәм ғилем-мәғариф өлкәһендә кадрҙар әҙерләүҙе арттырыу проблемалары торасаҡ, — тип билдәләй БР Йәш ғалимдар союзы рәйесе Айрат Нәзиров. – Йәш ғалимдарҙың инновацион әүҙемлеген һәм академик тупланғанлығын күтәреү мәсьәләләре лә бөгөн шулай уҡ актуаль булып ҡала.
Волга буйы федераль округы төбәктәренән йәш ғалимдар Өфөгә икенсе тапҡыр йыйыла инде. Ошондай уҡ кимәлдәге тәүге сара – Волга буйы федераль округының I Йәш ғалимдар форумы – Башҡортостан баш ҡалаһында быйыл 13-15 майҙа Башҡортостанда Йәштәрҙең башланғыстарын яҡлау һәм үҫтереү йылы билдәһе аҫтында үтте. Уны РФ Президентының Волга буйы федераль округындағы Тулы хоҡуҡлы вәкиле Аппараты, Йәштәр эштәре буйынса федераль агентлыҡ һәм БР Хөкүмәте хуплап сыҡты. Айрат Нәзиров әйтеүенсә, республикабыҙҙың йәш ғалимдары өсөн был форум 2009 йыл йомғаҡтары буйынса иң ҙур һәм һөҙөмтәле сара булды, иң киҫкен проблемаларҙы асыҡларға һәм уларҙы хәл итеү юлдарын билдәләргә ярҙам итте. Алдағы семинар-кәңәшмә лә мөһим булырға оҡшай.


c: text/html

text:
Өфөлә «Медицина-2011» махсус күргәҙмә-форумы үтәсәк
4-6 октябрҙә Өфөнөң Нефтселәр Мәҙәниәт һарайында «Медицина-2011» ХХ Халыҡ-ара махсус күргәҙмә-форумы үтәсәк. Уны ойоштороусылар —Башҡортостан Республикаһының Һаулыҡ һаҡлау министрлығы, "БашЭКСПО" күргәҙмә үҙәге, "Медтехника" дәүләт унитар предприятиеһы. Илдең һаулыҡ һаҡлау өлкәһендә инновацион технологияларҙы ҡулланылышҡа индереү һәм тәжрибә уртаҡлашыу форум маҡсаты булып тора.
«Башинформ» агентлығына төбәктең Һаулыҡ һаҡлау министрлығынан хәбәр итеүҙәренсә, медицина форумы сиктәрендә Рәсәйҙең һәм Башҡортостандың алдынғы белгестәре ҡатнашлығындағы фәнни-ғәмәли конференциялар планлаштырылған. Был ҙур сара барышында сарала ҡатнашыусылар көнүҙәк проблемаларҙы тикшерәсәк.
Бынан тыш, 100-гә яҡын етештереүсе фирма күргәҙмәлә диагностик приборҙар, лаборатория ҡорамалдары, инструменттар һәм фармацевтика продукцияһын тәҡдим итәсәк.

robotstxt: allowed

filter: keep


text:
Башҡортостан предприятиелары тәбиғәтте һаҡлауға йүнәлтелгән сараларға 34 млн һум самаһы аҡса күсергән
Республика предприятиелары быйыл Тәбиғәттән файҙаланыу өлкәһендә күҙәтеү буйынса федераль хеҙмәттең БР буйынса идаралығы дәүләт инспекторҙары күрһәтмәләрен үтәү маҡсатында йәки суд органдары ҡарарҙары буйынса тәбиғәтте һаҡлауға бәйле сараларға 34 миллион һум самаһы аҡса йүнәлткән.
«Башинформ» агентлығына Идаралыҡтың матбуғат секретары Антон Волковтың хәбәр итеүенсә, йыл дауамында Тәбиғәттән файҙаланыу өлкәһендә күҙәтеү буйынса федераль хеҙмәттең БР буйынса идаралығы хеҙмәткәрҙәре 180-дән ашыу тикшереү үткәргән. Шуларҙың 100-ҙән ашыуы планда ҡаралған, 80 самаһы – пландан тыш тикшереү.
Контроль саралар барышында 1159 объект һәм 868 рөхсәт биреүсе документтар тикшерелгән. Һөҙөмтәлә 200 ҡағиҙә боҙоу асыҡланған, шуларҙың 199-ы, йәғни 99,5 проценты бөтөрөлгән. 160-ҡа яҡын юридик шәхес, 230-ҙан ашыу вазифалы кеше һәм 17 граждан административ яуаплылыҡҡа тарттырылған.
— Контроль саралар һөҙөмтәһендә 2011 йылда тәбиғәтте һаҡлауға ҡағылышлы закондарҙы боҙған граждандарға 7 миллион 680 мең һум күләмендә штраф һалынған. Штрафтарҙың барыһы ла түләтелгән. Бына тыш, 3 миллион 900 мең һумдан ашыу суммалағы тирә-яҡ мөхитте бысратыуҙан күрелгән зыян ҡаплатылған, — тип һүҙен йомғаҡланы Антон Волков.


text:
Өфөлә 14 етем бала интернет ярҙамында ғаиләләргә урынлаштырылған
Өфөлә «Миңә ғаилә кәрәк» проекты тормошҡа ашырыла башлағандан алып 14 етем бала ғаиләләргә урынлаштырылған.
«Башинформ» агентлығы алдан хәбәр итеүенсә, проект баш ҡаланың Опека һәм попечителлек буйынса идаралығы менән 2011 йылдың декабрендә булдырылды.
Әлеге ваҡытта ведомство сайтында 26 етем бала тураһында мәғлүмәт һәм уларҙың фотолары урынлаштырылған.
— Бындай эштең һөҙөмтәлелеге бик юғары. Дөйөм алғанда Өфөлә етем һәм ата-әсә ҡарауынан мәхрүм ҡалған балаларҙы ғаиләләргә урынлаштырыуҙың артыу тенденцияһы күҙәтелә. 2011 йылда ҡаланың интернат учреждениеларында 500-гә яҡын бала тәрбиәләнһә, бөгөн уларҙың һаны 470-кә тиклем кәмегән. Һәм был беҙҙе ҡыуандырмай ҡалмай, — тине Идаралыҡтың алдынғы белгесе Вера Пояркова.
Бөгөнгө көндә Өфөлә ике балалар йорто, ике приют һәм бер сабый йорто эшләй.
Опека һәм попечителлек буйынса идаралыҡ телефондары: 279-91-80, 279-91-84. Бынан тыш, Идаралыҡ сайтының тейешле бүлеге аша белгестәр менән осрашыуға яҙылырға мөмкин.


text:
Белорет районының профсоюз хәрәкәте активистары наградалар менән билдәләнде
Көн элгәре Белоретта Башҡортостан Республикаһының Профсоюздар федерацияһы вәкилдәре булды.
Республиканың Профсоюздар федерацияһы рәйесе Әмирхан Сәмерханов, шулай уҡ Федерация аппараты белгестәре ҡала предприятиеларында, дауаханаларҙа булды, граждандарҙы ҡабул итте һәм хеҙмәт ҡануниәте буйынса уларға консультациялар үткәрҙе.
Белорет районы хакимиәтенең ҙур залында республиканың Профсоюздар федерацияһы вәкилдәренең Белорет районының профсоюз активы менән осрашыуы үтте, унда муниципаль район Советы рәйесе Евгений Карепанов, район хакимиәте башлығы Владислав Миронов, Башҡортостан Республикаһы Профсоюздар федерацияһының Урал аръяғы профсоюз округындағы вәкиле Александр Лебедев ҡатнашты.
Осрашыу барышында төбәктең Профсоюздар федерацияһы рәйесе Әмирхан Сәмерханов, Федерация аппаратының бүлек мөдире Анна Вәлиева һәм иҡтисад бүлегенең алдынғы белгесе Виктор Сотников республиканың Профсоюздар федерацияһының 2011 йылдағы эшмәкәрлеге, республика профсоюздарының хоҡуҡ һаҡлау эшмәкәрлеге, уларҙың хеҙмәт ҡануниәтен камиллаштырыуҙа һәм социаль партнерлыҡты нығытыуҙа ҡатнашыуы хаҡында һөйләне.
Мәғариф һәм һаулыҡ һаҡлау өлкәләрендәге мәсьәләләр ҙә айырым тикшерелде.
Осрашыу аҙағында Белорет районының профсоюз хәрәкәте активистары Башҡортостан Республикаһы Профсоюздар федерацияһының почет грамоталары менән билдәләнде, тип хәбәр иттеләр район хакимиәтенең мәғлүмәт-аналитика бүлегенән.


text:
Вице-премьер Эрнст Исаев Мәскәүҙә ауыл хужалығы мәсьәләләрен тикшерә
БР Хөкүмәте Премьер-министры урынбаҫары – Башҡортостандың ауыл хужалығы министры Эрнст Исаев бөгөн, 13 ғинуарҙа, Мәскәүҙә Рәсәй Ауыл хужалығы министрлығы коллегияһының киңәйтелгән ултырышында ҡатнаша.
БР Ауыл хужалығы министрлығы матбуғат хеҙмәте хеҙмәткәре Валентина Аптикаева хәбәр итеүенсә, коллегияла яҙғы баҫыу ауыл хужалығы эштәренә әҙерлек барышы, 2008-2012 йылдарға ауыл хужалығын үҫтереү һәм ауыл хужалығы продукцияһы, сеймал һәм аҙыҡ-түлек баҙарҙарын көйләү дәүләт программаһын финанслауға әҙерләнеү тикшерелә.


text:
Майҙа Башҡортостан халҡына пенсиялар ваҡытынан алда бирелә Фото: Олег Яровиков
Майҙа Башҡортостан халҡына пенсиялар ваҡытынан алда бирелә
Майҙа Башҡортостан халҡына пенсиялар ваҡытынан алда бирелә Фото: Олег Яровиков
ӨФӨ, 2015 йыл, 28 апрель. /«Башинформ» мәғлүмәт агентлығы, Розалиә Вәлиева/.
3 майҙан алып 11-нә тиклем түләнгән пенсия һәм башҡа социаль түләүҙәр ваҡытынан алда бирелә, тип хәбәр иттеләр Рәсәй Пенсия фондының республика бүлексәһенән.
Кредит ойошмаларына аҡса билдәләнгән ваҡытта — 12 һәм 13 майҙа күсерелә.
Рәсәй Пенсия фондының Башҡортостан бүлексәһе 1 миллион 128 меңдән ашыу пенсионерға пенсия түләй, уларҙың 48,6 проценты — почта элемтәһе ойошмалары, 51 проценты кредит ойошмалары аша хеҙмәтләндерелә.
Республикала апрель айы өсөн пенсия ваҡытында һәм тулы күләмдә түләнгән.


text:
Скачать презентацию
Идет загрузка презентации. Пожалуйста, подождите
Презентация была опубликована год назад пользователемАнна Селунская
1 Шағир Яҡуп Ҡолмой 1918 йылдың 7 сентябрендә тыуа йылдарҙа Стәрлетамаҡ педтех- никумында уҡый йылда Өфөлә Ленинсыгәзитендә эшләй йылда хеҙмәткә алына. Бөйөк Ватан Һуғышында ҡатнаша.
3 Яҡуп Ҡолмой ҡатыны Фатима инәй һәм балалары Марат һәм Булат ағайҙар менән
4 Я ҡ уп Ҡ олмой сәнғәт кешеләре араһында
5 Яҡуп Ҡолмой оҙаҡ йылдар Башҡортостан радиоһында эшләй. Уның 20-нән артыҡ шиғырҙар китабы, 100-ҙән артыҡ йырҙары бар
6 Подполковник Ғ.Ғәбделха ҡ ов Я ҡ уп Ҡ олмойға хәрби ми ҙ ал ҡ а ҙ ай
7 Яҡуп Ҡолмой, Ишембайҙың 1- се һанлы интернатында уҡыусылар менән осраша
8 1953 йылда тыуған йылда Мәскәү дәүләт халы ҡ – ара мөнәсәбәттәр институтын тамамлаған. Ғәрәп, француз, инглиз телдәрендә иркен һөйләшә йылдан – дипломатик хе ҙ мәттә йылдан 1981 йылға тиклем Сирияла, 1987 йылдан 1988 йылға тиклем Египетта эшләгән йылдан 1997 йылға тиклем – Россияның Иорданиялағы Илселегендә хе ҙ мәткәр йылдан – Кувейтта Рәсәй илсеһе. Хә ҙ ерге мәлдә Сирияла Рәсәй илсеһе. Ғаиләле. Ике ҡ ы ҙ тәрбиәләй.
Еще похожие презентации в нашем архиве:
© 2017 MyShared Inc.
All rights reserved.


text:
Раил Сарбаев: Республика балалар клиник дауаханаһына 937 миллион һум бүленәФото: Олег Яровиков
Раил Сарбаев: Республика балалар клиник дауаханаһына 937 миллион һум бүленә
Раил Сарбаев: Республика балалар клиник дауаханаһына 937 миллион һум бүленәФото: Олег Яровиков
Башҡортостан Хөкүмәте менән «Республика балалар клиник дауаханаһы» дәүләт һаулыҡ һаҡлау учреждениеһының матди-техник базаһын нығытыу» исемле комплекслы программа әҙерләнгән. Төбәктең төп балалар дауаханаһында йыл һайын 18 меңдән ашыу бала дауалана. Шуның менән бергә, 2010 йылдың 1 ғинуарына ҡарата, Республика балалар клиник дауаханаһында медицина ҡорамалдарының туҙыуы 78 процент тәшкил иткән. Финанслау был хәлде төҙәтергә ярҙам итәсәк. Матди ярҙам дүрт йылға — 2010-2013 йылдарға айырып билдәләнгән.
«Бала ғүмеренән мөһимерәк бер нәмә лә юҡ. Бала ғүмере һәм һаулығына ҡағылған бөтә нәмә Хөкүмәт сәйәсәтендә өҫтөнлөклө булып тора, — тип белдерҙе дауахана табиптары менән осрашҡанда Башҡортостан Хөкүмәте Премьер-министры Раил Сарбаев.
Уның билдәләүенсә, бер ниндәй ауырлыҡтарға ҡарамаҫтан, 17-се, 18-се ҡала дауаханалары, Республика клиник дауаханаһы, психиатрия клиникаһы, туберкулез диспансеры кеүек дауалау учреждениеларын реконструкциялауға һәм үҫтереүгә бюджеттан һаман да средстволар бүленә.
Әммә Республика балалар клиник дауаханаһы үҙенең тарихында бындай маҡсатлы оло финанс ярҙамын тәүге тапҡыр ала. Иң тәүҙә ул нейрохирургия һәм эндоскопия бүлексәләренә, шулай уҡ яңы тыуған сабыйҙар реанимацияһына юғары технологиялы ҡорамалдар һатып алыуға, һәм биналарҙы реконструкциялауға йүнәлтеләсәк.
Табиптар Премьер-министрға церебраль паралич менән сирле балаларҙы аяҡҡа баҫтырыуҙа ярҙам итеүсе нейростимулятор ҡуйыу буйынса яңы операцияны үҙләштереүҙәре тураһында һөйләне. Был операцияға әлеге ваҡытта 200 бала мохтаж. Һәм тәүге средстволар килгәс тә, Балалар клиник дауаханаһы етәкселеге был операцияға кәрәкле бар ҡорамалдарҙы ҡайтарырға иҫәп тота.
Эндоскопия бүлексәһендә киҫмәйенсә эшләнеүсе операциялар башҡарыла. Хирургияның был йүнәлеше өмөтлө, әммә ҡорамалдар иҫкергән – балалар табиптары улар менән 1997 йылдан бирле эш итә.
Анестезиология һәм яңы тыуған сабыйҙар реанимацияһы бүлексәһендә неонатологтар етлекмәй тыуған балаларҙы нисек ҡарауҙарын күрһәтте һәм был турала һөйләне. Программа сиктәрендә сабыйҙарҙы ҡарау өсөн камиллаштырылған өҫтәмә бокстар һатып алынасаҡ, тимәк, табиптар ауыр хәлдәге ҡайһы баланы тәү сиратта дауаларға, тигән һайлау алдында тормаясаҡ.
Республика балаларына юғары технологиялы медицина ярҙамының сифатын күтәреү — был комплекслы программаның төп маҡсаты, тип һыҙыҡ өҫтөнә алды республика Хөкүмәте Премьер-министры.
Медицина кадрҙары проблемаһын да оноторға ярамай, тип хәтергә төшөрҙө Раил Сарбаев. Әлеге мәлдә табиптарҙың 19 проценты пенсионер, киләсәк хаҡында уйларға кәрәк. Хәтерегеҙгә төшөрәйек, Премьер-министр «БР территорияһында ауыл ерендә урынлашҡан һаулыҡ һаҡлау учреждениеларының кадрҙар потенциалына дәүләт ярҙамы тураһында» закон проектын ҡарарға тәҡдим иткәйне. Документ ауыл табиптарына махсус шарттарҙы күҙаллай: әгәр белгес биш йылға хеҙмәт килешеүе төҙөй икән, уға 100000 һум күләмендә бер тапҡыр бирелеүсе аҡсалата ярҙам һәм 3 йыл дауамында 7000 һум күләмендә эш хаҡына өҫтәмә түләнәсәк.


text:
Фото:
Өфөләге ауыл хужалығы йәрминкәләренә картуф ситтән килтереләсәк
Фото:
Өфөлә көҙгө ауыл хужалығы йәрминкәләре рәсми рәүештә 25 сентябрҙә эшләй башлаясаҡ. Шулай ҙа республиканың баш ҡалаһындағы ике майҙанда тәүге йәрминкәләр 4-5 сентябрҙә үтте. Улар бал йәрминкәләре булды. Уларҙа ике көн эсендә 50 тонна бал продукцияһы һатылды. Уртаса хаҡ былтырғы 250 һум урынына литрына 450 һум тәшкил итте. Был турала мэриялағы бөгөнгө матбуғат конференцияһында Өфө хакимиәтенең Ҡулланыусылар баҙары идаралығы начальнигы Ирина Рублева хәбәр итте.
— Йәрминкәләр рәсми рәүештә асылмаһа ла, көҙ башланғандан алып бер ял көнө лә уларһыҙ үтмәне, — тине ул. — 11 сентябрҙә «Аврора» кинотеатры янындағы майҙанда картуф һатыу ойошторолдо. Был шәмбелә ошондай уҡ йәрминкә Спорт һарайы алдында үтәсәк. Бындай саралар картуфҡа булған ажиотаж һорауҙы кәметеү ниәтендә ойошторола. Үрҙә күрһәтелгән майҙандарҙа картуфтың килограмын 18-20 һумдан һаталар. Шул уҡ мәлдә ҡаланың ҡайһы бер сауҙа нөктәләрендә килограмына хаҡтың 35 һумға етеүен иҫәптә тоторға кәрәк.
Ирина Рублева әйтеүенсә, быйылғы йәрминкәнең ситтән ҡайтарылған картуф һәм һуғанға ориентирланыуы уның үҙенсәлеге буласаҡ.
— Быйылғы йыл уңышҡа бай түгел, — тип һыҙыҡ өҫтөнә алды ул. – Шуға күрә беҙ ауыл хужалығы продукцияһы менән беҙҙә һатыу итәсәк башҡа төбәктәргә мөрәжәғәт иттек.
31 октябргә тиклем дауам итәсәк көҙгө йәрминкәләр өсөн Өфөлә 20-нән ашыу майҙан биреләсәк. Мөмкинлек булғанда йәрминкәләр ваҡытының тағы ла оҙайтылыуы ихтимал.


text:
Рөстәм Хәмитов Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титов менән осраштыФото: Башҡортостан Башлығының матбуғат хеҙмәте
Рөстәм Хәмитов Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титов менән осрашты
Рөстәм Хәмитов Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титов менән осраштыФото: Башҡортостан Башлығының матбуғат хеҙмәте
ӨФӨ, 2016 йыл, 22 август. /«Башинформ» мәғлүмәт агентлығы, Александр Смирнов/.
20 августа Республика йортонда Башҡортостан Башлығы Рөстәм Хәмитов Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титов менән осрашты. Төбәктә бәләкәй һәм урта эшҡыуарлыҡҡа ярҙам һәм уны үҫтереү мәсьәләләре тикшерелде.
Осрашыуҙа шулай уҡ Башҡортостанда Эшҡыуарҙарҙың хоҡуғын яҡлау буйынса вәкил Рафаил Ғибәҙуллин һәм республиканың Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов ҡатнашты.
– Беҙ эшҡыуарҙарҙың хоҡуғын яҡлау темаһы буйынса һәйбәт эшләйбеҙ. Дөйөм алғанда, дөрөҫ йүнәлештә барабыҙ, тип иҫәпләйем, – тип билдәләне Рөстәм Хәмитов. – Рейтингта күренеүенсә, эшҡыуарҙар беҙҙе яҡшыраҡ баһалай башлаған. Эшҡыуарҙарҙың ышанысын яулауы ауыр. Улар беҙгә ышанһын өсөн бөтә кимәлдәрҙә лә намыҫлы эшләргә кәрәк.
Вәкил бөгөн илдә бизнесҡа контроль-күҙәтеү органдары яғынан да, баҙарҙағы ҡатмарлы иҡтисади хәл йәһәтенән дә етди баҫым яһалыуы тураһында һөйләне.
– Нефткә хаҡ төштө, илдең иҡтисады бөтөнләй икенсе, шуға күрә эске баҙарҙа ихтыяж кәмей һәм эшҡыуарлыҡта хәл насарая, – тине Борис Титов. – Бер үк ваҡытта сығымдар – кредиттар буйынса процент ставкаһы ла арта, бөгөн ул 20 проценттан ашыу. Әүәлгесә энергия тарифтары, һалымдар һәм кадастр хаҡы арта. Был – иҡтисади факторҙар яғынан бизнесҡа етди баҫым.
Уның әйтеүенсә, әлеге ваҡытта Рәсәй Президентының ҡушыуы буйынса Үҫеш стратегияһы өҫтөндә эш башланған, ул декабрь айында тәҡдим ителергә тейеш.
– Ағымдағы проблемаларҙан тыш, макроиҡтисад менән дә шөғөлләнергә тура килә. Башҡаса баҙар иҡтисадын һаҡлау һәм үҫтереү мөмкин түгел. Әгәр уны нисек бар шулай ҡалдырһаҡ, түбән тәгәрәргә мөмкин, – тип билдәләне Борис Титов. – Беҙ ил буйынса статистика алып барабыҙ. Дөйөм алғанда, эш урындары кәмей, әммә юғары етештереүсәнле эш урындары арта.


text:
Салауатта индустриаль парк ойоштороласаҡ
Кисә Башҡортостандың Сәнәғәт һәм инновацион сәйәсәт министрлығында республика биләмәһендә индустриаль парктар ойоштороуға заявкаларҙы ҡарау буйынса комиссия ултырышы үтте. Ултырыш дауамында Салауат ҡалаһы ҡала округы территорияһында Салауат индустриаль паркын ойоштороуға заявка ҡаралды.
Министрлыҡта әйтеүҙәренсә, индустриаль паркты үҫтереү программаһы 2012-2016 йылдарға һәм 2016-2020 йылдарға иҫәпләнгән ике этаптан тора. Беренсе этапта бер-ике эре резиденттың инвестицион программаларын тормошҡа ашырыу күҙаллана, ә парк урынлашасаҡ майҙан 14,5 гектарҙы тәшкил итәсәк. Икенсе этапта Greenfield принцибы буйынса төҙөлөшкә 230 гектар ер бүленәсәк. Ер участкаһы «Газпром нефтехим Салауат» асыҡ акционерҙар йәмғиәте янынан, Салауат ҡалаһының төньяҡ зонаһынан бирелә. Был участкала компания-резиденттарҙың яңы производстволары, шулай уҡ кәрәкле сервис инфраструктураһы урынлашасаҡ.
Программаның төп маҡсаты — бәләкәй һәм урта производстволарҙы үҫтереү юлы менән бер технологик майҙанда «Газпром нефтехим Салауат» йәмғиәте сеймалынан әҙер продукттар етештерәсәк комплекс ойоштороу.
Ултырыш йомғаҡтары буйынса индустриаль парк ойоштороу буйынса ыңғай ҡарар ҡабул ителде, тип хәбәр иттеләр министрлыҡта.


text:
Өфө сәнғәт академияһының башҡорт халыҡ инструменттары оркестры Ҡазанда сығыш яһай
Заһир Исмәғилев исемендәге Өфө дәүләт сәнғәт академияһының башҡорт халыҡ инструменттары оркестры менән ҡурайсылар ансамбле Ҡазанда сығыш яһаясаҡ. Башҡорт музыканттары концерты Сәлих Сәйҙәшев исемендәге Дәүләт концерт залында 1 апрелдә үтәсәк, тип хәбәр итә «Татар-информ» агентлығы.
Концертта Өфө сәнғәт академияһының студенттары һәм аспиранттары, халыҡ-ара конкурстар лауреаттары — Галина Чеплакова (сопрано), Дилара Иҙрисова (сопрано), Руслан Сәйфетдинов (тенор), Артур Ҡайынҡолов (бас), Айһылыу Сәйфуллина (скрипка), Руслан Ишмаев (скрипка), Раил Мөрсәлимов (баян), Шәүрә Сагитова (фортепиано) һәм башҡалар ҡатнаша.
Концертмейстерҙары – Елена Сгибова һәм Лариса Фролова.


text:
Валерий Сидоров: «Милләт-ара мөнәсәбәттәр – нескә ҡыл»
Башҡортостан сыуаштары Канашы башҡарма комитеты рәйесе Валерий Сидоров республикабыҙҙағы милләт-ара мөнәсәбәттәрҙе нескә ҡыл тип атаны.
— Беҙ төбәк башлығы Рөстәм Хамитовтың йәмәғәтселек иғтибарын был тиклем мөһим темаға йәлеп итергә ҡарар итеүен ҙур энтузиазм менән ҡабул иттек, — тип аңлатты ул республикала 2011 йылды Милләт-ара татыулыҡты нығытыу йылы тип иғлан итеү тураһында белдереүҙе. – Был беҙҙә Башҡортостанда йәшәүсе бөтә халыҡтар, шул иҫәптәп беҙҙең дә, проблемаларына республика етәкселеге кимәлендә етди иғтибар биреләсәгенә ышаныс уята. Милләт-ара мөнәсәбәттәр – нескә ҡыл. Һәм унда белгес булмағандар уйнарға тейеш түгел. Тарихта бындай хәлдәр күңелһеҙ тамамланған осраҡтар байтаҡ. Шуға күрә этностар араһында үҙ-ара мөнәсәбәттәрҙә килеп тыуған мәсьәләләрҙе беренсе сиратта ғилми йәмәғәтселек вәкилдәре хәл итергә тейеш.
Туранан-тура беҙҙең халыҡҡа килгәндә, Башҡортостан сыуаштары вәкиле булараҡ, беҙ был ерҙә башҡа этностар менән бергә өс быуаттан ашыу йәшәйбеҙ. Был ваҡыт эсендә беҙҙең арала бер ниндәй ҙә ығы-зығы тыуғаны юҡ.


text:
Кальцирланған сода
На́трий карбонаты, шулай уҡ натрий карбонаты Na2CO3 — натрий тоҙоноң күмер кислотаһы менән химик берләшмәһе.
Иреү тепператураһы 853 °C, тығыҙлығы 2533 кг/m³ булған аҡ кристалл, һыуҙа эрей, дымды еңел һеңдерә, асыҡ һауала натрий гидрокарбонаты барлыҡҡа килтереп дымды һәм углерод диоксидын йота. Көслө һәм көсһөҙ кислоталар менән углекислый газ сығарып үҙ‑ара тәьҫир итешә.
Тривиаль атамаһы[үҙгәртергә | вики-тексты үҙгәртергә]
Сода — күмер кислотаһы техник натрий тоҙҙарының дөйөм атамаһы.
- Na2CO3 (карбонат натрия) — кальцирланған сода
- Na2CO3·10H2O (натрий карбонаты дигидраты составында 62,5 % кристаллашҡан һыу бар) — кер содаһы; ҡайһы саҡта Na2CO3·H2O или Na2CO3·7H2O формаһында етештерелә.
- NaHCO3 (натрий гидрокаробонаты) — аш содаһы.
Salsola Soda үҫемлеге көлөнән алғандар, «сода» исеме шунан килеп сыға. Сода алыу өсөн кристаллогидратты йылытырға, йәғни кальцирларға кәрәк булған, шуға кальцирланған сода тип атала.
Каустик соданы натрий гидроксиды (NaOH) тип йөрөтәләр.
Оксидтар һәм гидроксидтар[үҙгәртергә | вики-тексты үҙгәртергә]
Алыу[үҙгәртергә | вики-тексты үҙгәртергә]
Рәсәйҙең кальцирланған соданың 58 % өлөшөн Стәрлетамаҡта урынлашҡан Сода, ААЙ етештерә.
Һылтанмалар[үҙгәртергә | вики-тексты үҙгәртергә]
Кальцирланған сода // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013. — ISBN 978-5-88185-143-9.


text:
Башҡортостанда йәш быуынға артабан да дәүләт ярҙамы күрһәтеләсәк
Йәш быуынға бар йүнәлештә дәүләт ярҙамын күрһәтеү дауам ителәсәк. Был турала “2009 йылда социаль-иҡтисади үҫеш йомғаҡтары һәм 2010 йылға бурыстар” исеме аҫтында үткән Башҡортостан Республикаһы Хөкүмәтенең киңәйтелгән ултырышында Хөкүмәт Премьер-министры Раил Сарбаев белдерҙе.
Ул Башҡортостан республикаһында Йәштәр башланғыстарын яҡлау һәм үҫтереү йылында балалар, үҫмерҙәр һәм йәштәрҙең физик тәрбиәһенә йүнәлтелгән сараларҙың уңышлы атҡарылыуын, эш менән тьәмин итеүгә булышлыҡ итеү һәм йәштәр эшҡыуарлығына ярҙам саралары әҙерләнеүен билдәләп үтте. Бынан тыш, төбәктә тәүге тапҡыр Йәштәр фәне көндәре үткәрелде, ул федераль кимәлдә юғары баһаланды.
Төбәктә туризм үҫеше стратегияһына килгәндә, Раил Сарбаев был йүнәлештә республиканың бай потенциалы булыуын билдәләне.
— Әлеге ваҡытта Бөрйән, Ғафури, Әбйәлил, Йылайыр, Мәләүез, Архангел, Күгәрсен райондарында туристик-рекреацион зоналар бүленде, — тине Премьер-министр. – Яҡын арала «Аҙ ҡатлы төҙөлөш идаралығы» предприятиеһы менән Бөрйән районында туристарҙың туҡталыу урынын ойоштороу өсөн 10-15 ағас йорт һалынасаҡ.
Спортсыларыбыҙ ҡаҙаныштары ла иғтибарҙан ситтә ҡалманы. Раил Сәлих улы әйтеүенсә, 2009 йылда Башҡортостандың 16192 спортсыһы йәмғеһе 354 бөтә Рәсәй һәм халыҡ-ара ярыштарҙа ҡатнашҡан. Республика спортсылары 1067 миҙал яулаған, шуларҙың 106-һы — донъя чемпионаттарында, Европаныҡында – 78, 92 алтын, 48 көмөш, 44 бронза миҙал бар. Олимпиада уйындарында Ванкуверҙа республиканан 11 спортсы сығыш яһаған, йәнә дүртәүһе Паралимпия уйындарында ҡатнашасаҡ.


text:
Бәләкәй һәм урта эшҡыуарлыҡты үҫтереү программаһы раҫланды
РФ Эшҡыуарлыҡ һәм сауҙа министрлығы «Сәнәғәт тармаҡтарында һәм сауҙала бәләкәй һәм урта эшҡыуарлыҡты үҫтереү» ведомство маҡсатлы программаһын раҫланы. Программа сиктәрендә бәләкәй һәм урта эшҡыуарлыҡ субъекттарына сәнәғәткә дәүләт ярҙамы программаларында ҡатнашҡан осраҡта мәғлүмәт-консультация ярҙамы күрһәтеү планлаштырыла.
Программаны тормошҡа ашырыу йүнәлештәре араһында — Рәсәйҙең моноҡалаларында сәнәғәттә һәм сауҙала бәләкәй һәм урта эшҡыуарлыҡты үҫтереүгә булышлыҡ итеү, ватан бәләкәй һәм урта бизнес предприятиелары тарафынан етештерелгән сәнәғәт продукцияһының конкуренцияға һәләтлелек кимәлен күтәреү өсөн сәнәғәт дизайны ысулдарын һәм сараларын киң ҡулланыуҙы тәьмин итеү.
Сауҙа эшмәкәрлеген дәүләт көйләүен камиллаштырыуға айырым иғтибар биреләсәк.
Программа планлаштырылған сараларҙы тормошҡа ашырыуға бюджеттан өҫтәмә средстволар бүлеүҙе күҙ уңында тотмай, ул бюджеттан ғәмәлдәге йөкләмәләргә ярашлы финансланасаҡ. Финанслау күләме 592 миллион һәм самаһы тәшкил итә. Ведомство маҡсатлы программаһын тормошҡа ашырыу 2010 – 2012 йылдарға иҫәпләнгән.
Шуны ла әйтеп уҙайыҡ, республикала 2010 йылда эшҡыуарлыҡҡа ярҙам перспективалары һәм механизмдары иртәгә, 19 февралдә, « Башҡортостан бизнес-потенциалы» форум-күргәҙмәһе сиктәрендә тикшереләсәк.


text:
Фото:
Өфөнөң яңы йыл майҙандарында байрам программалары башлана
Фото:
“Яңы йыл мәрәкәләре” конкурсы – театрлаштырылған байрам программалары сығыштары – ҡала майҙандарында старт ала. Тәүге сығыш программаһын Өфөнөң Калинин районындә йәшәүселәр тәҡдим итә. Байрам тамашаһы 12 сәғәттә “Моторҙар эшләүселәр” Мәҙәниәт йорто алдында башлана.
Октябрь районының Яңы йыл шоуын ҡала халҡы бөгөн 15 сәғәттә Спорт мәҙәниәт һарайы майҙанында күрә аласаҡ.
25 декабрь – ҡалабыҙҙың Дим, Киров,Ленин райондарында, 28 декабрь – Оржоникидзе һәм Совет райондарында театрлаштырылған яңы йыл тамашалары уҙғарыласаҡ.
Әйткәндәй, “Яңы йыл мәрәкәләре” конкурсы, Өфө хакимиәте тарафынан йыл да үткәрелеп килгән “Вьюговей-2010” фестивале сиктәрендә үткәрелә. Тимәк, байрамды ҡарарға ҡала тамашасылары ғына түгел, шулай уҡ һәр бер сығышты баһалаусы жюри ағзалары ла киләсәк.
Традиция буйынса был фестиваль киләһе йылдың ғинуар урталарына ҡәҙәр дауам итәсәк. Ҡатнашыусылар өсөн – иң яҡшы йыһазландырылған боҙ ҡаласығы “Боҙ ҡалаһы”, ҡар-боҙ скульптураһы “Әкиәттәге боҙ” конкурстары алынған.
Сараны ойоштороусы Айгөл Хәйруллинаның “Башинформ” агентлығына хәбәр итеүенсә, жюри конкурс программаһын баһалау барышында - режиссерҙың оригиналь уйлап табыуын, тамашасылар менән әүҙем эш алып барылыуын, программала халыҡ көйҙәре ҡулланылыуын, уйындар һәм әкиәт персонаждары булыуын, хатта хәүефһеҙлек ҡағиҙәләренең үтәлеүен дә иҫәпкә ала.


text:
Фото:
Йәштәрҙең гражданлыҡ аңын тәрбиәләүҙә дәүләт һәм туған телдәрҙең роле
Фото:
Башҡортостан Республикаһында Славян яҙмаһы һәм мәҙәниәте көндәре сиктәрендә М.А.Шолохов исемендәге Мәскәү дәүләт гуманитар университетының Өфө филиалында үткән IV Кирилл-Мефодий уҡыуҙары “Яңы Башҡортостан гражданын тәрбиәләүҙә дәүләт һәм туған телдәрҙең роле” республика түңәрәк өҫтәле менән тамамланды.
Түңәрәк өҫтәл бөтә республиканан туған тел һәм әҙәбиәт уҡытыусыларын, ғалимдарҙы, милли йәмәғәт берләшмәләре активистарын йыйҙы. Унда БР Мәҙәниәт һәм милли сәйәсәт министрлығы, БР Мәғариф министрлығы, Федераль мәғарифты үҫтереү институтының Милли мәғариф проблемалары үҙәге вәкилдәре ҡатнашты.
Түңәрәк өҫтәлдә ҡатнашыусыларға БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев һәм республиканың мәғариф министры Зиннәт Аллаяров ҡотлау һүҙҙәре ебәргән.
Башҡортостанда илдә иң үҫешкән милли мәғариф системаларының береһе булдырылған: мәктәптәрҙә уҡытыу алты туған телдә алып барыла, ә 14 тел предмет булараҡ өйрәнелә. Хәҙерге ваҡытта уҡыусыларҙың 73 проценты үҙ туған телен өйрәнә. 20 йылда туған телде өйрәнеү менән мәктәптәр һаны ике тапҡырҙан ашыуға артты. Иң күп һанлы алты халыҡ телендә гәзит һәм журналдар сығарыла.
— Һис шикһеҙ, республикала рус теле менән бер рәттән дәүләт статусына эйә булған башҡорт телен һаҡлау һәм үҫтереү буйынса Башҡортостандың үҙ миссияһы, — тип һыҙыҡ өҫтөнә алына Илдус Илешевтың тәбрикләү һүҙендә. – Башҡортостан — башҡорт халҡы туған телен һаҡлауҙа һәм өйрәнеүҙә, милли мәҙәниәтте үҫтереүҙә дәүләт кимәлендә ярҙам ала алған берҙән-бер урын. Унан ситтә йәшәүсе башҡорттар ҙа тарихи тыуған иленә һыйына. Рәсәй Федерацияһы башҡорттарының социаль, иҡтисади, рухи, мәҙәни тормошон һәм телен яҡлау һәм үҫтереү «Рәсәй Федерацияһы башҡорттары» Башҡортостан Республикаһы Дәүләт программаһында ҡаралған. Беҙҙең дөйөм бурыс – тел төрлөлөгө әһәмиәтен, туған телде өйрәнеү мөһимлеген бөтә кимәлдәрҙә лә таныуҙарына өлгәшеү.
Пленар һәм секция ултырыштарында түңәрәк өҫтәлдә ҡатнашыусылар Башҡортостан Республикаһы белем биреү учреждениеларында дәүләт һәм туған телдәрҙе уҡытыу тәжрибәһен һәм проблемаларын; башҡорт, төрки һәм дөйөм филологияның актуаль проблемаларын; йәш быуынға патриотик һәм интернациональ тәрбиә биреүҙә дәүләт һәм туған телдәрҙең роле һәм әһәмиәтен тикшерҙеләр.
Күп сығыштарҙа билдәләнеүенсә, хәҙерге ваҡытта туған телдәр хәүеф зонаһында, юғалыу сигендә тора. Туған телен белмәгән бер нисә быуын үҫеп етте. Телде юғалтыу – һәр этностың юҡҡа сығыуының төп «симптомы» ул. Рәсәй Федерацияһы халыҡтары телдәре тураһында Федераль закон менән уның территорияһында йәшәүсе бөтә этностарҙың телдәре милли ҡаҙаныш һәм мәҙәни мираҫ тип иғлан ителгән, уларға дәүләт яҡлауы, туған телдә тәрбиәләү һәм уҡытыуҙың төрлө формаларын ойоштороуҙа, телдәрҙе һаҡлау һәм үҫтереү өсөн кәрәкле шарттар булдырыуҙа ярҙам гарантиялана. Федераль кимәлдә алып барылған был өлкәлә «прагматизм» һәм «реаль мөмкинлектәрҙе иҫәпкә алыу» кәрәклеге тураһында бөтә һөйләшеүҙәр, йомшаҡ итеп әйткәндә, бөтөнләй урынһыҙ. Бындай «прагматик» ҡараштарҙан сығып эш итһәң, тиҙҙән күп телдәр “Ҡыҙыл кенәгә”гә эләгәсәк. Шуға күрә лә төбәк кимәлендә был йүнәлештә тырышлыҡтарҙы туплау үтә мөһим.
— Беҙҙең бурыс үҙ туған теле һәм мәҙәниәте менән ғорурланған, яҡшы белемле, конкуренцияға һәләтле быуын үҫтереүҙә тора, — тип һыҙыҡ өҫтөнә алды Милли мәғариф проблемалары үҙәге етәксеһе Ольга Артеменко.
Түңәрәк өҫтәлдә ҡатнашыусылар резолюция ҡабул итте, унда, дәүләт һәм туған телдәрҙе уҡытыу йәштәрҙә гражданлыҡ аңы һәм милли берҙәмлек тәрбиәләүҙең иң һөҙөмтәле ысулдарының береһе булып тора, һәм Башҡортостандың туған телдәрҙе өйрәнеү буйынса уникаль тәжрибәһе дөйөмләштереүгә һәм Рәсәй Федерацияһы субъекттарында киң таратыуға лайыҡ, тип һыҙыҡ өҫтәнә алынды.


text:
Санкт-Петербург халҡы башҡорт балының тәмен баһалай аласаҡ
ӨФӨ, 2014 йыл, 23 сентябрь. /«Башинформ» мәғлүмәт агентлығы, Илья Спиридонов/.
Санкт-Петербург ҡалаһы губернаторы Георгий Полтавченко Башҡортостан умартасылыҡ һәм апитерапия буйынса ғилми-тикшеренеү үҙәгенең Невалаға ҡала халҡын етештереүсенән юғары сифатлы башҡорт балы менән тәьмин итеү тураһындағы мөрәжәғәтен хупланы. «Башинформ» агентлығына үҙәктең ғилми-техник мәғлүмәт бүлеге начальнигы Надежда Шмидттың аңлатыуы буйынса, был эш «продукт эмбарго»һы шарттарында импортты алмаштырыу сиктәрендә уҙғарыла.
Санкт-Петербург Хөкүмәте Башҡортостан умартасылыҡ һәм апитерапия буйынса ғилми-тикшеренеү үҙәге менән башҡорт балын поставкалауға килешеү төҙөү мөмкинлеген ҡарау тәҡдиме менән ҡаланың 6 күмәртә базаһына һәм 15 эре ойошмаға мөрәжәғәт итте.


text:
Ҡоба күбәләктәр
Ҡоба күбәләктәр — күбәләктәр ғаиләһе. 20 меңгә яҡын төрө билдәле, бөтә Ер шарында таралған.
Йөкмәткеһе
Төрҙәре[үҙгәртергә | вики-тексты үҙгәртергә]
Башҡортостанда 20‑гә яҡын төрө билдәләнгән
Ҡылыҡһырлама[үҙгәртергә | вики-тексты үҙгәртергә]
Ҡанаттарының ҡоласы 1—3, һирәк 5 см тиклем. Һорғолт көрән, аҡ, йәшкелт көрән, һоро төҫтә. Алғы ҡанаттары тар, өсмөйөшлө йәки оҙонса, 11—12, һирәгерәк 9—10 тамырсыҡлы, артҡылары — киң, түңәрәкләнеп бөтә, ҡыҫҡа сәсәкле; тыныс хәлдә ҡанаттары өсмөйөш рәүешендә йәки кәүҙәһен уратып тора. Мороно ҡыҫҡа (өй күбәләгендә юҡ), мөгөҙ ҡатлаулы. Күҙҙәре ябай. Мыйыҡтары еп рәүешендә, ата күбәләктәрҙеке — керпекле йәки тешле. Аяғы оҙон.
Үрсеүе[үҙгәртергә | вики-тексты үҙгәртергә]
Йомортҡалары аҡ йәки һарғылт, үҙе туҡланған субстратҡа һала. Ҡарышлауығы ҡара төрткөлө, 16 быуынлы, төкһөҙ. Тупраҡ,япраҡ өҫтөндә көптә ҡурсаҡлана. Республика шарттарында йылына 1—2 быуын үҫә. Ҡарышлауығы ҡурсаҡ көбөндә ҡышлай.
Йәшәйеше[үҙгәртергә | вики-тексты үҙгәртергә]
Эңерҙә һәм төндә әүҙем. Ҡарышлауығы үҫемлектәрҙең вегетатив өлөштәре һәм емештәре менән туҡлана, имагоһы туҡланмай. БР‑ҙа бөтә ерҙә таралғандар. Он күбәләге ондо һәм он аҙыҡтарын боҙа. Амбар күбәләге, кәбеҫтә күбәләге, болон күбәләге һ.б. — ауыл хужалығы һәм урман культуралары ҡоротҡостары.
Әҙәбиәт[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Ҡоба күбәләктәр // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013. — ISBN 978-5-88185-143-9.


text:
Баш ҡала урамдары буйлап яңы 11 троллейбус йөрөйәсәк
«Өфө ҡалаһының электр транспорты идаралығы» муниципаль унитар предприятиеһы 6 мартта үҙ ҡарамағына БТЗ-52763 маркалы яңы 11 троллейбус аласаҡ. Улар бөтәһе лә – Башҡортостан троллейбус заводы производствоһынан.
— Яңы троллейбустар ҡаланың көньяҡ өлөшөнә маршрутҡа йүнәләсәк, — тип хәбәр итте «Башинформ» агентлығына Өфөнөң муниципаль электр транспорты идаралығы баш инженеры Сәғит Камалов. — Салондар түбән иҙәнле, ул троллейбуста сәләмәтлек мөмкинлектәре сикләнгән пассажирҙарға йөрөргә мөмкинлек бирәсәк. Бер троллейбустың хаҡы – 9,09 миллион һум.
Муниципаль электр транспорты идаралығы мәғлүмәттәренә ярашлы, әлеге ваҡытта Өфөлә 210 троллейбус һәм 150 трамвай йөрөй, уларҙың күбеһе алмаштырыуҙы талап итә. Троллейбус паркының туҙыуы 70 процент, трамвайҙың 90 процент тәшкил итә.


text:
Торлаҡ коммуналь хужалыҡ өлкәһендә яңыртыу эштәрен башҡарыу өсөн ике миллиард һумдан ашыу аҡса талап ителә
Торлаҡ коммуналь хужалыҡ өлкәһендә яңыртыу эштәрен башҡарыу өсөн ике миллиард һумдан ашыу аҡса талап ителә.
Шуның уртаса өстән бер өлөшөн бюджет үҙ иңенә алһа, ҡалғанын шәхси инвестициялар иҫәбенә үткәреү күҙ уңында тотола. Республика Хөкүмәтендә бөгөн ошо хаҡта һөйләшеү булды.Хөкүмәт рәйесе урынбаҫары Владимир Нагорный белдереүенсә, Башҡортостанда торлаҡ-коммуналь хужалыҡ өлкәһен яңыртыуға һалынған аҡса күләмендә заем өлөшө быйыл 21 процент, киләһе йылдарҙа был һанды 30 процентҡа еткереү бурысы тора. Инвестор был өлкә предприятиеларын хеҙмәтләндереүгә әүҙем теләк белдермәй, ҡала-район кимәлендәге бәләкәй предприятиелар банктарҙы бөтөнләй, тиерлек, ҡыҙыҡһындырмай. Шуға ҡарамаҫтан, республикала ғәмәлдә башҡарылған эш һөҙөмтәләре бар.


text:
Фото:
1 сентябрҙә Сочи Олимпиадаһына бағышланған яңы тәңкәләр әйләнешкә инәсәк
Фото:
1 сентябрҙә Рәсәй банкы бер юлы өс төр иҫтәлекле тәңкәләрҙе әйләнешкә индерә. Уларҙың барыһы ла ҡиммәтле металдарҙан эшләнгән һәм Сочиҙа 2014 йылғы XXII ҡышҡы Олимпия уйындарына һәм XI ҡышҡы Паралимпия уйындарына бағышланған.
100 һум номиналдағы көмөш тәңкә «Урыҫ ҡышы» исемен алған. «Бобслей» һәм «Керлинг» исемле алтын тәңкәләр номиналы – 50 һум.
Көмөш аҡсалар тиражы – 1200 данаға тиклем, алтын аҡсалар тиражы – 20 мең данаға тиклем.
Әйләнешкә индерелгән аҡсаларҙың барыһы ла Рәсәй Федерацияһы биләмәһендә законлы рәүештә ҡулланыласаҡ һәм түләүҙәрҙең бөтә төрҙәрендә лә ҡабул ителергә тейеш, тип хәбәр иттеләр РФ Үҙәк банкыһының Сит ил һәм ижтимағи бәйләнештәре департаментынан.


text:
Өфөлә баланы тәрбиәгә алған ғаиләләр форумы үтә
Бөгөн Өфөлә Ғ.Әлмөхәмәтов исемендәге Республика гимназия-интернатында «Баланы тәрбиәгә алған ғаилә — йылы йорт» республика форумы үтә. Унда ҡатнашыу өсөн баш ҡалаға республиканың төрлө район һәм ҡалаларынан опекундар (попечителдәр), баланы тәрбиәгә алған ата-әсәләр, патронат тәрбиәселәр, баланы уллыҡҡа (ҡыҙ итеп) алыусылар, шулай уҡ опека һәм попечителлек органдары белгестәре, республиканың дәүләт власы органдары һәм йәмәғәт, хәйриә ойошмалары, киң мәғлүмәт саралары вәкилдәре йыйылды.
Форум сиктәрендә баланы тәрбиәгә алған ғаиләләргә ярҙам итеүгә, ата-әсә ҡарауынан мәхрүм ҡалған һәм етем балаларҙы ғаиләләргә урынлаштырыу системаһын үҫтереү һәм камиллаштырыуға бәйле көнүҙәк мәсьәләләр; баланы тәрбиәгә алған ғаиләләрҙә медицина һәм социаль-психологик ярҙам күрһәтеү; баланы тәрбиәгә алған ғаиләләрҙе әҙерләү һәм уларҙы оҙатып барыу мәсьәләләре тикшерелә.
Сараны Башҡортостан Республикаһының Мәғариф министрлығы, Республика етем һәм ҡарауһыҙ ҡалған балаларҙы ғаиләләргә урынлаштырыу үҙәге ойоштора.


text:
Республиканың Торлаҡ-коммуналь хужалығы министры урынбаҫары итеп Игорь Дудоров тәғәйенләнде
Башҡортостан Республикаһының Торлаҡ-коммуналь хужалығы министры урынбаҫары итеп Игорь Дудоров тәғәйенләнде, тип хәбәр итә ведомствоның матбуғат хеҙмәте. Вазифаға тәғәйенләнгәнгә тиклем «Красный ключ» яуаплылығы сикләнгән йәмғиәтенең генераль директоры вазифаһын башҡарған.
Игорь Владимирович Дудоров 1964 йылдың 9 мартында тыуған. Мәскәү дәүләт коммерция университетын «Менеджер» белгеслеге буйынса тамамлаған, Түбәнге Саксонияның Менеджмент Академияһында «Энергетика комплексында предприятие менән идара итеү» курсын тамамлаған. Төрлө йылдарҙа әйҙәүсе инженер, бүлек начальнигы, Өфө йылылыҡ селтәрҙәре прелприятиеһында директорҙың иҡтисади мәсьәләләр буйынса урынбаҫары, Өфөнөң Совет районы Советы рәйесе урынбаҫары, «Компания «Югорлизинг» һәм «Чистая вода «Кристальная» яуаплылығы сикләнгән йәмғиәттәренең генераль директоры булып эшләгән.


text:
Транспорт һәм ер һалымдарын түләү сроктары тамамлана
Уҙған йыл өсөн транспорт һалымы түләү срогы тамамланыуға бик аҙ ғына ваҡыт ҡалды. Был турала Федераль һалым хеҙмәтенең Башҡортостан Республикаһы буйынса идаралығы матбуғат хеҙмәте хәбәр итә. Хәтерегеҙгә төшөрәбеҙ, был һалымды быйыл 31 ғинуарға тиклем түләргә кәрәк.
Әгәр түләргә тейешле һалым суммаһы билдәле булһа, «Түләм йөкләмәһе тултырырға» («Заполнить платежное поручение») онлайн-сервисы менән файҙаланырға мөмкин. Сервисҡа һылтанма Рәсәй Федераль һалым хеҙмәтенең БР буйынса идаралығы рәсми сайтында (www.r02.nalog.ru) урынлашҡан.
Һалымды ваҡытында түләмәү һуңлатҡан һәр календарь көн өсөн пеня өҫтәлеү менән янай. Һалым түләүгә квитанцияны транспорт сараһы урынлашҡан урын буйынса һалым инспекцияһынан алырға мөмкин. Һалымды һәр банк бүлексәһендә түләргә мөмкин.
Башҡортостан һалым хеҙмәткәрҙәре шулай уҡ 1 февралдә 2010 йыл өсөн ер һалымы түләү срогы ла тамамланыуы хаҡында иҫкәртә.


text:
Өфөлә 2012 йылдың тәүге вакансиялар йәрминкәһе үтәсәк
Кесе йома, 12 ғинуарҙа, Өфөлә яңы йылдың тәүге вакансиялар йәрминкәһе үтәсәк, унда баш ҡаланың һаҡ ойошмалары эш эҙләүселәргә буш эш урындарын тәҡдим итәсәк. Сараны, ғәҙәттәгесә, ҡаланың Халыҡ мәшғүллеге үҙәге ойоштора.
— 2011 йылда 64 бындай йәрминкә үткәрҙек. Унда 44 меңгә яҡын кеше ҡатнашты. Уларҙың 10 проценты йәки 4367 эш эҙләүсе беҙҙең йәрминкәләр ярҙамында эшкә урынлашты. Йыл дауамында бындай йәрминкәләрҙә ҡаланың 1260-тан ашыу предприятие һәм ойошмаһы ҡатнашты, улар 22 меңгә яҡын буш эш урыны тәҡдим итте, — тип хәбәр итте «Башинформ» агентлығына Өфөнөң Халыҡ мәшғүллеге үҙәгенең предприятиелар менән бәйләнештәр бүлеге начальнигы Ирина Турчина.
Иҫегеҙгә төшөрәбеҙ, уҡыу һәм эш урындары вакансиялары йәрминкәһендә, милек формаһына һәм иҡтисади эшмәкәрлек төрөнә ҡарамай, кадрҙар һайлап алыуға мохтаж булған барлыҡ эш биреүселәр ҙә ҡатнаша ала.
Йәрминкә Ибраһимов бульвары, 47/1 адресы буйынса үтәсәк. Башлана – 10 сәғәттә.


text:
Башҡортостан хөкүмәтенең Йөрәктауҙан һәм Торатауҙан ҡомартҡы статусын алып, шихандарҙы эшкәртеүгә рөхсәт биреүе ихтимал. Был тәбиғи ҡомартҡылар өсөн алыш республика кимәленән Рәсәй кимәленә күсте.
Стәрлетамаҡ ҡалаһы янындағы шихандар үҙенсәлекле тәбиғи ҡомартҡылар булып тора. Улар Йөрәктау, Ҡоштау, Шахтау һәм Торатау шихандары. Боронғо ваҡытта был урындарҙа диңгеҙ булған тигән фараздар бар. Белгестәр әйтеүенсә, шихандар 260 млн йыл элек һыу аҫтында барлыҡҡа килгән һәм әлегә тиклем һаҡланып ҡалған коралл рифтары. Был үҙенсәлекле шихандар ғилми йәмәғәтселек өсөн бик мөһим һәм 1937 йылда унда бөтә донъя халыҡ-ара геология конгрессы үткәрелгән.
Был дүрт шихандың иң тәпәше һәм иң текәһе Йөрәктау, уның оҙонлоғо бер километр һәм бейеклеге диңгеҙ кимәленән 338 метр. Икенсе шихан - Ҡоштау, оҙонлоғо 3 км 500 метр, бейеклеге 357 метр. Был тауҙы тулыһынса тейерлек урман ҡаплаған, әлеге ваҡытта унда ял йорттары урынлашҡан. Өсөнсөһө 406 метр бейеклектәге Торатау шиханы. Дүртенсе шихан «Сода» ширҡәтенә эзбисташ сығанағы булараҡ бирелгән Шахтау. Әлеге ваҡытта унан таш карьер ғына ҡалған һәм бейеклеге 35 метрға кәмегән.
Шахтауҙан башҡа шихандар бай флора һәм фаунаға эйә һәм махсус һаҡлана. Был тауҙарҙа башҡа ерҙә булмаған үҫемлектәр табырға мөмкин, унда йәшәгән йәнлектәрҙең күбеһе «Ҡыҙыл китапҡа» кертелгән. БАССР министрҙар советы тарафынан 1965 йылдың 17 августында һәм 1985 йылдың 26 декабрендә Торатауға һәм Йөрәктауға республика кимәлендәге тәбиғи ҡомартҡы исеме бирелгән. Шулай уҡ Башҡортостан республикаһы хөкүмәте ҡарары буйынса 1999 йылдан башлап шихандар һаҡланған биләмә тип иғлан ителгән. UNESCO ойошмаһында ла табиғи ҡомартҡылар исемлегенә инеү өсөн дағуа итә.
Шахтау XX быуаттың 70-се йылдарында эшкәртелә башлай һәм сода тап шул эзбисташтан торған шихандан эшләнә. Рәсәйҙә кальций содаһының 58% бында етештерелә. Әлеге ваҡытта республиканың - «Сода», «Каустик» һәм «Төҙөлөш кәрәк яраҡтары» ширҡәттәре был шихандың эзбисташын ҡуллана. Шахтауҙағы сығанаҡтарҙың 90% сәнәғәт өсөн тотонолған, иҫәпләүҙәр күрһәтеүенсә, 2017-2019-сы йылдарға шихандың байлығы бөтөнләй бөтәсәк һәм был ширҡәттәргә тиҙерәк яңы эзбис сығанағы табыу бик мөһим. Шуға күрә ҡалған шихандарҙан тәбиғи ҡомартҡы статусын алып эшкәртә башлау уларға мәсьәләне сисеү юлы булып тойола.
Ер һәм мөлкәт мөнәсәббәттәре министры Юлай Ильясов шихандарҙы эшкәртеү «химия сәнәғәте өсөн минерал сығанаҡтарҙы тулыландарырға, «Сода» һәм «Төҙөлөш кәрәк яраҡтары» ширҡәттәренең туҡтауһыҙ эшләүе өсөн кәрәк», ти. «Кире осраҡта иһә ҡаланың иң ҙур ширҡәттәре ауыр хәлдә ҡаласаҡ. Был кальцийланган сода етештереүҙе, быяла һәм химия сәнәғәттәрен ҡатмарлы хәлгә ҡуя», тип әйтелә уның исеменән яҙылған мөрәжәғәттә.
«Башҡорт химияһы» ширҡәте рәйесе Надежда Пинигина Башҡортостанда ярҙам тапмай, Торатау һәм Йөрәктауҙан айырыуса һаҡланылған ҡомартҡылар статусын алып, тауҙарҙы эшкәртеү өсөн рөхсәт биреүҙе һорап Рәсәй хөкүмәтенә мөрәжәғәт итергә мәжбүр була.
Шихандарға ҡул һуҙыусыларға ҡаршы көрәшеүселәр ҙә байтаҡ. Мәҫәлән, активисттар шихандарҙы һаҡлап ҡалыу үтенесе менән Рәсәй президенты Дмитрий Медведевҡа 2009-сы йылда уҡ хат яҙған. Улар шихандарҙың үҙенсәлекле флораһы һәм фаунаһын һаҡлап ҡалыр өсөн геология паркы ойоштороуҙы һорағандар. Әле улар шихандарҙы һаҡлап ҡалырға теләүселәрҙән ҡултамғалар йыя. Шулай уҡ Башҡортостандың күренекле 50 ғалимы һәм танылған белгестәре ҡултамғаларын ҡуйып республика президенты хәкимиәтенә тапшырған. Уҙған йыл республика президенты Рөстәм Хамитов «Тере журнал»да: «Сода сығанағы мәсьәләһе еңел сиселә торғандарҙан түгел, әммә шихандарҙы эшкәртеү ҙә унан сығыу юлы түгел. Башҡа сығанаҡтар табырға кәрәк. Мин үҙемдең һүҙемдә торам. Шихандарға ҡағылмаҫҡа!», тип яҙғайны. Әммә быйыл ул был мәсьәләгә ҡарата рәсми фекерен белдермәй.
Белгестәр әйтеүе буйынса, эзбисташ сығанаҡтары шихандарҙан башҡа Ҡаран һәм Ғүмәр ятҡылыҡтарында ла бар. Был ятҡылыҡтар ширҡәттән 60 километр йыраҡлыҡта һәм әлбиттә унда карьер ҡороу өсөн аҡса кәрәк буласаҡ. «Сода» генерал етәксеһе Сергей Лобастов «Ул сығанаҡты ҡуллана башлау һөҙөмтәһендә беҙҙең продукцияның үҙ ҡиммәте 2000 тапҡыр үҫәсәк», ти.


text:
Аң (психология)
Аң — кешенең ысынбарлыҡты идеаль төшөнөү, белеү, фекер итеү һәләте; философия, психология һәм социологияның төп төшөнсәләренең береһе[1].
Аң шәхси һәм ижтимағи, кешеләр араһындағы барлыҡ мөнәсәбәттәрҙә сағылыш ала һәм сәйәси, хоҡуҡи, әхлаҡи, дини, ғилми һ.б. булараҡ билдәләнергә мөмкин. Урыҫ дини философтары (С. Н. Булгаков, В. С. Соловьёв, П. А. Флоренский һ.б.) аң Аллаһ тарафынан барлыҡҡа килтерелгән идеаль субстанция булараҡ ҡарала; материализм һәм позитивизмда (П. Л. Лавров, И. М. Сеченов, Н. Г. Чернышевский) — рефлекслы эшмәкәрлеккә нигеҙләнгән һәм мейе м‑н бәйле психик функция; диалектик материализмда (Н. И. Бухарин, В. И. Ленин һ.б.) — мейе функцияһы, объектив ысынбарлыҡтың сағылышы. Д. И. Дубровский һ.б. Аң кибернетика һәм юғары нервы эшмәкәрлегенең физиологияһы ысулдары ярҙамында ҡарай. Э. В. Ильенков кешенең ижтимағи‑практик эшмәкәрлегенең үҙенсәлекле продукты булараҡ аң идеаллеге концепцияһын тәҡдим итә, был психологтар Л. С. Выготский, П. Я. Гальперин, В. В. Давыдов, А. Н. Леонтьев хеҙмәттәрендә сағылыш таба.
Башҡортостанда аң проблемалары А. Й. Зарипов һәм Ф. С.Фәйзуллин (этник үҙаң), Ю. А. Калиев (мифол. А. һәм уның этномәҙәни статусы), Д. Г. Курачёв (дини үҙаң һәм конфессиональ мөнәсәбәттәр), С. М. Поздяева, И. В. Фролова (аң тибы булараҡ социаль утопия), В. К.Сәмиғуллин (хоҡуҡи аң) һ.б. хеҙмәттәрендә тикшеренеү предметы булып тора.
Иҫкәрмәләр[үҙгәртергә | вики-тексты үҙгәртергә]
- ↑ Сознание (урыҫ.) (html). Психологический словарь. Тәүге сығанаҡтан архивланған 18 март 2012. 11 июль 2011 тикшерелгән.
Әҙәбиәт[үҙгәртергә | вики-тексты үҙгәртергә]
- Щербатых Ю. В. Общая психология — Санкт-Петербург: Питер, 2008.
- Ильясов Ф. Н. Коммуникативный подход к идентификации сознания // Вестник Академии Наук СССР. — 1991. — № 2. — С. 62-67.
Һылтанмалар[үҙгәртергә | вики-тексты үҙгәртергә]
- Т. В. Черниговская Язык сознания.
- Ю. В. Щербатых Структура сознания.
- А. В. Савельев К вопросу о причинах происхождения философии нейрокомпьютеризации сознания.
- О. Ф. Левичев Теоретическая модель синтетического сознания личности.


text:
Башҡортостан Финляндия менән хеҙмәттәшлек итәсәк
Үҙ-ара мөнәсәбәттәр хәҙер урман хужалығы, энергетика өлкәләләрендә лә үҫешәсәк. Скандивания бизнес вәкилдәре ағас эшкәртеү, нефть-химия һәм туризм тармаҡтары менән ҡыҙыҡһына. Документ ошо өлкәләрҙе үҫтереүгә, республикаға инвестициялар йәлеп итеүгә булышлыҡ итәсәк.
Хелсинки менән мәғариф өлкәһендә лә бәйләнештәр булдырылды. Башҡорт Дәүләт һәм Йенсу университеттары фәнни хеҙмәттәшлек тураһында килешеү төҙөнө.
Сит ил делегацияһы Өфөнөң авиация һәм нефть техник университеттарында булды. Финляндия ҡунаҡтары уҡыу йорттарында тупланған тәжрибә менән танышты, үҙ-ара бәйләнештәрҙе үҫтереү тураһында һүҙ ҡуйышты.


text:
Нефтекама автозаводы кадрҙар йыя
«Нефтекама автозаводы» асыҡ акционерҙар йәмғиәтендә һуңғы ике йылдан артыҡ ваҡыт эсендә тәүге тапҡыр эшкә ҡабул итеү асылды. Был предприятиела етештереү күләмдәренең артыуына бәйләнгән.
«НефАЗ» асыҡ акционерҙар йәмғиәтенең матбуғат секретары Вера Харисова хәбәр итеүенсә, тәүге ике эш аҙнаһында 130-ға яҡын кеше ҡабул ителгән. Заводҡа төп һөнәр эшселәре: сварщиктар, станоксылар, слесарҙар ғына талап ителә. 1 мартҡа тиклем тағы ла 120-ләп кеше ҡабул итергә планлаштырыла.
Етештереү күләмдәрен арттырыу завод хеҙмәткәрҙәрен шатландыра. Ғинуарҙа 550 миллион һумлыҡ продукция сығарыу көтөлә — 2010 йылдың ғинуарындағынан ике тапҡырға күберәк. Февралгә заказдар портфеле яҡынса 668 миллион һумға планлаштырылған, был да былтырғы ошо уҡ күрһәткестән ике тапҡырға күберәк.


text:
Төбәктә йәшәү өсөн мөһим дарыуҙар хаҡына өҫтәмәләр күләме үҙгәрә Фото: Олег Яровиков
Төбәктә йәшәү өсөн мөһим дарыуҙар хаҡына өҫтәмәләр күләме үҙгәрә
Төбәктә йәшәү өсөн мөһим дарыуҙар хаҡына өҫтәмәләр күләме үҙгәрә Фото: Олег Яровиков
ӨФӨ, 2016 йыл, 1 март. /«Башинформ» мәғлүмәт агентлығы, Галина Бахшиева/.
Быйыл 1 апрелдән Башҡортостанда йәшәү өсөн кәрәкле мөһим дарыуҙарҙың күмәртә һәм ваҡ сауҙа селтәрендәге хаҡына өҫтәмә күләме үҙгәрә.
50 һумға тиклемге дарыуҙар өсөн күмәртә өҫтәмәһе – 17, ә ваҡлап һатыу өҫтәмәһе 35 процент тәшкил итәсәк. 50-нән алып 500 һумлыҡ дарыуҙар өсөн – 13 һәм 30 процент, хаҡы 500 һумдан ашыу дарыуҙарға — 9 һәм 17 процент.
Составында наркотик, психотроп матдәләр һәм уларҙың прекурсорҙары булған дарыу препараттарына күмәртә өҫтәмәһе, хаҡына ҡарамайынса, 30 процент, ваҡлап һатыу өҫтәмәһе 50 процент тәшкил итәсәк. Был хаҡта Башҡортостан Тарифтар буйынса дәүләт комитетының матбуғат хеҙмәтендә хәбәр иттеләр.


text:
Уникаль ҡорамалдар ҡулланған өсөн субсидия алырға мөмкин
БР Сәнәғәт һәм тышҡы иҡтисади бәйләнештәр министрлығы Башҡортостан Республикаһында махсуслаштырылған һәм уникаль ҡорамалдар (русса — СУО) ҡулланыуға киткән сығымдарҙы субсидиялауға документтар ҡабул ителә башлауы тураһында хәбәр итә.
БР сәнәғәт министрлығы матбуғат хеҙмәтенән хәбәр итеүҙәренсә, субсидиялар ике йүнәлеш буйынса бирелә. Беренсеһе ғариза биреүсе (заказ яһаған кеше) һәм милексе (ҡорамалдың хужаһы) йәки ҡорамалдың башҡа төрлө законлы эйәһе (подрядсы, эш башҡарыусы) араһындағы килешеү нигеҙендә СУО ҡулланып башҡарылған хеҙмәттәргә (башҡарылған эште) түләүгә киткән сығымдарҙың билдәле өлөшөн ҡаплауға йүнәлтелгән. Икенсе йүнәлеш ҡуртымға алыуға, лизингы йәки ғариза биреүсе һәм милексе араһындағы килешеү буйынса СУО-ны ваҡытлыса ҡулланыу өсөн түләүҙәрҙе өлөшләтә ҡаплауға бәйле.
Беренсе осраҡта 2/3 күләмендә сығымдар субсидияланасаҡ, икенсеһендә — ҡап яртыһы. Ғариза биреүсе үрҙә билдәләнгән ике йүнәлештең береһе буйынса ярҙамды йылына бер тапҡыр алыу хоҡуғына эйә.
СУО ҡулланыуға бәйле сығымдарҙың өлөшөн ҡаплауға йүнәлтелгән субсидияның максималь күләме 250 мең тәшкил итә.
Документтар БР сәнәғәт министрлығында 16 апрелгә ҡәҙәр ҡабул ителә.


text:
Баш ҡала аэропортынан Белоярский ҡалаһына яңы льготалы рейс асыла Фото: Олег Яровиков
Баш ҡала аэропортынан Белоярский ҡалаһына яңы льготалы рейс асыла
Баш ҡала аэропортынан Белоярский ҡалаһына яңы льготалы рейс асыла Фото: Олег Яровиков
ӨФӨ, 2016 йыл, 13 октябрь. /«Башинформ» мәғлүмәт агентлығы, Ксения Калинина/.
Өфө аэропортынан Белоярский ҡалаһына яңы льготалы рейс асыла. Осоштар төбәк пассажирҙар ташыуҙы субсидиялау программаһы сиктәрендә планлаштырылған һәм 24 октябрҙән башлана.
Самолет Өфөнән дүшәмбе һәм шәмбе көндәрендә иртәнге 10 тула 15 минутта оса. Белоярскийҙан — урындағы ваҡыт буйынса көндөҙгө 3-сө 10 минутта. Рейстарҙы 48 пассажирға иҫәпләнгән Ан-24 һауа судноһы башҡара.
Осош өсөн минималь тариф 2980 һум тәшкил итә. Билдәләнгән тарифтарға өҫтәмә йыйымдар ҡаралмаған, тип хәбәр иттеләр Өфө аэропортының матбуғат хеҙмәтендә.


text:
Рөстәм Хәмитов Куйбышев тимер юлы начальнигы Сергей Соложенкин менән осрашты Фото: Андрей Старостин
Рөстәм Хәмитов Куйбышев тимер юлы начальнигы Сергей Соложенкин менән осрашты
Рөстәм Хәмитов Куйбышев тимер юлы начальнигы Сергей Соложенкин менән осрашты Фото: Андрей Старостин
ӨФӨ, 2015 йыл, 20 май. /«Башинформ» мәғлүмәт агентлығы, Илья Спиридонов/.
19 майҙа Республика йортонда Башҡортостан Башлығы Рөстәм Хәмитов «Рәсәй тимер юлдары» йәмғиәте филиалы — Куйбышев тимер юлы начальнигы Сергей Соложенкин менән осрашты. Яҡтар Өфө тимер юлының ШОС һәм БРИКС саммиттарын үткәреүгә әҙерлек барышын, шулай уҡ ҡала яны маршруттарында пассажирҙар ташыуҙы ойоштороу мәсьәләләрен тикшерҙе.
– ШОС һәм БРИКС саммиттарына 50 көн ҡалды. Ҡунаҡтарҙың бер өлөшө поезд менән килә. Әммә был да бик мөһим түгел. Иң мөһиме – вокзал халыҡ өсөн уңайлы булырға тейеш. Шул арҡала пассажирҙар ағымы ла артһын ине, – тине Рөстәм Хәмитов.
– Халыҡ-ара саммиттарға әҙерләнгәндә вокзал төҙөлөшөн генә күҙ уңында тотмайбыҙ. Инфраструктураны, биналарҙы, ҡоролмаларҙы ремонтлайбыҙ. Бөтә саралар ҙа контролгә алынған һәм билдәләнгән ваҡытҡа бойомға ашырыласаҡ, – тип яуапланы республика Башлығына Сергей Соложенкин. – Вокзалға килгәндә, 20 июнгә тиклем ваҡыт бар. Бөгөнгө көндә бөтә эштәрҙе билдәләнгән ваҡытҡа башҡарып сығыуға бөтә көсөбөҙҙө һалабыҙ.
Төбәк етәксеһе ҡала яны поездары һәм электричкалары эшен ойоштороу темаһына ла ҡағылды.
– Беҙҙә хәлдәр ҡәнәғәтләнерлек. Әммә был мәсьәләне лә хәл итеү талап ителә, сөнки кешеләрҙән хаттар күп килә. Туҡталыштарҙы, платформаларҙы яңыртырға кәрәк, – тип билдәләне Рөстәм Хәмитов.
– Башҡортостан – ҡала яны маршруттарын һаҡлап ҡалған бер нисә төбәктәрҙең береһе. Бөгөн халыҡтың ихтыяжы тулыһынса ҡәнәғәтләндерелә. Киләсәктә Шаҡша – Шишмә ҡала электричкаһы үҫешенә бәйле мәсьәләне ҡараясаҡбыҙ. Яңы платформалар төҙөй башланыҡ та инде, – тип хәбәр итте Сергей Соложенкин.


text:
2006 йыл
2006 (ике мең алтынсы) йыл — кәбисә булмаған йыл, григориан календары буйынса йәкшәмбе көндө башлана. Был беҙҙең эраның 2006 йылы, 3 мең йыллыҡтың 6 йылы, XXI быуаттың 6 йылы, XXI быуаттың 1 ун йыллығының 6 йылы, 2000 йылдарҙың 7 йылы.
- Бөтә донъя сүллек йылы.
Ваҡиғалар[үҙгәртергә | вики-тексты үҙгәртергә]
- Олимпиада уйындары Туринда.
- Студент күмәк ҡаршылыҡ Францияла.
- Операцион система Windows Vista сыҡты.
Вафат булған шәхестәр[үҙгәртергә | вики-тексты үҙгәртергә]
- Анна Политковская, Рәсәй журналист.
- Слободан Милошевич, Югославия президенты.
- Саддам Хусейн, Ираҡ президенты.
- 8 октябрь — Бикәев Солтан Хәмит улы, совет-фин (1939—1940) һәм Бөйөк Ватан һуғыштарҙа ҡатнашыусы, Советтар Союзы Геройы (1943).
- 4 декабрь — Хәйҙәршин Ғәйнанша Хәйҙәрша улы, Бөйөк Ватан һуғышында ҡатнашыусы, Советтар Союзы Геройы (1944).


text:
Айҙар Ғәлимов «Ижтимағи электрон гәзит» уҡыусылары менән аралаша
12 апрелдә «Ижтимағи электрон гәзит» сайтында (www.i-gazeta.com) Башҡортостандың һәм Татарстандың халыҡ артисы, республиканың Дәүләт Йыйылышы депутаты Айҙар Ғәлимовтың онлайн-конференцияһы үтә.
Урындағы ваҡыт менән сәғәт 15-тән 16-ға тиклем сайтҡа ингән һәр кеше, порталдың баш битендәге «Башҡортостан Республикаһының халыҡ артисы Айҙар Ғәлимовтың онлайн-конференцияһы» бүлегендә тейешле форманы тултырып, йырсыға мөрәжәғәт итә ала.
i -gazeta.com сайтынан видеотрансляция «Башинформсвязь» асыҡ акционерҙар йәмғиәтенең техник ярҙамында бойомға ашырыла.
Айҙар Ғәлимовтың интернет-берләшмә менән аралашыуы «Ижтимағи электрон гәзит» материалдарында, шулай уҡ «Башинформ» мәғлүмәт агентлығының яңылыҡтар теҙмәһендә сағылыш табасаҡ.
Рендеринг һәм конвертациянан һуң «Ижтимағи электрон гәзит» сайтында онлайн-конференциянан тулы видеоотчет биреләсәк.


text:
Рөстәм Хәмитов Ишембайҙың крайҙы өйрәнеү музейына ярҙам итергә ҡушты
ӨФӨ, 2014 йыл, 29 декабрь. /«Башинформ» мәғлүмәт агентлығы, Ләйлә Аралбаева/.
Республика Йортонда Башҡортостан Президенты Рөстәм Хәмитов «Йыл кешеһе» конкурсы еңеүселәре менән осрашты, уны ойоштороусы — «Республика Башкортостан» гәзите редакцияһы. Конкурста гәзиттә баҫылған мәҡәлә геройҙары – төрлө эшмәкәрлек өлкәһе вәкилдәре, әүҙем тормош позицияһы булған, коллектив, республика һәм илдең үҫешенә тос өлөш индергән кешеләр ҡатнашты.
Редакция һәм гәзит уҡыусылар Ишембай крайҙы өйрәнеү музейы директоры, БР атҡаҙанған уҡытыусыһы, Ишембайҙың почетлы гражданины Владимир Игнатьевты «Музей эшенә тоғролоғо өсөн» номинацияһында билдәләне. Владимир Леонтьевич ике музей ойошторған. Тәүгеһе А.Достовалов исемендәге Волга буйы федераль округының Башҡортостан кадет корпусында булдырылған.
Икенсеһе — Ишембайҙа крайҙы өйрәнеү музейы. Бер зал ҡала предприятиелары тарихына, икенсеһе мәҙәниәт, спорт, һаулыҡ һаҡлау, мәғариф учреждениелары үҫешенә арналған. Бында Балалар ижады һарайы эргәһендәге авиамоделдәр түңәрәгенең 60 йыллыҡ эшмәкәрлеге тураһында, «Нефтсе» шашка клубы бүлеге, Ишембай художество мәктәбенә нигеҙ һалыусы И.М.Павловтан башлап урындағы рәссамдарҙың картиналары өсөн тәғәйенләнгән залдар бар.
— Музейҙар тәрбиә эшендә ҙур роль уйнай. Мин 40 йылға яҡын музей етәксеһе булып эшләйем, 25 йыл элек ҡала музейын ойоштороу буйынса эш башланым. Крайҙы өйрәнеү музейында проблемалар етәрлек. Музей бер йыл ғына эшләне, һуңынан Үҙәк китапханалар системаһына ҡуштылар. Мин әле һаман уны айырым юридик шәхес булып китеүенә ирешә алмайым. Штатта өс кенә кеше, республиканың бер музейында ла бындай күренеш юҡ! — тине Владимир Игнатьев.
Мәҙәниәт йылында директор проблемаларҙың хәл ителеүенә өмөтләнгән. Уның һүҙҙәренсә, музей хеҙмәткәрҙәренә ойошмалар буйлап йөрөргә, иҫәптән сығарылған йыһаздарҙы йыйырға, уны йүнәтергә тура килә.
— Һис шикһеҙ, ярҙам күрһәтмәгән ҡала властары һәм ултырғыстарҙы сүплектән тиерлек йыйыуығыҙ өсөн оят. Ҡала ла, район да яҡшы ғына, ә музейҙың торошо ҡәнәғәтләнерлек түгел. Беҙ ярҙам итергә тырышырбыҙ, — тине Президент.


text:
Мәскәү метрополитенында теракт һөҙөмтәһендә Белорет кешеһе зыян күргән
Мәскәү метроһында террористик акт һөҙөмтәһендә Белореттан Артур Ғәйфуллин зыян күрҙе.
Артур ятҡан Боткин исемендәге ҡала клиник дауаханаһынан хәбәр итеүҙәренсә, уның хәлен табиптар ҡәнәғәтләнерлек тип баһалай.
«Ҡазаға тарыусыларҙың барыһы ла дауахананың 22-се бүлексәһенә килтерелде, бында уларға кәрәкле ярҙам күрһәтелә», — тинеләр клиникала.
20 йәшлек Артур Ғәйфуллин Долгопрудный ҡалаһының физика-технология институтында өсөнсө курста уҡый. Әлеге ваҡытта атаһы уның эргәһендә.
Белорет районы хакимиәтендә, Артур ярсыҡ менән яраланған, әммә хәҙер уның ғүмеренә бер нәмә лә янамай, тип хәбәр иттеләр.
«Реанимация бүлегенән ул дөйөм палатаға күсерелгән дә инде», — тине район хакимиәте вәкиле Азамат Фәхретдинов.
Шул уҡ ваҡытта Башҡортостанда ла хәүефһеҙлек саралары көсәйтелде. БР буйынса Эске эштәр министрлығы матбуғат хеҙмәтенән, тимер юл вокзалында һәм станцияларында, автовокзалдарҙа, аэропортта хоҡуҡ һаҡлау органдары хеҙмәткәрҙәре патруллек итә, тип хәбәр иттеләр.


text:
Республика Президенты Бөрө ҡалаһының «Берендей» дендропаркында булдыФото: Андрей Старостин
Республика Президенты Бөрө ҡалаһының «Берендей» дендропаркында булды
Республика Президенты Бөрө ҡалаһының «Берендей» дендропаркында булдыФото: Андрей Старостин
Башҡортостан Президенты Рөстәм Хәмитов Бөрө ҡалаһында булды. Ошо көндәрҙә ҡала үҙенең 350 йыллыҡ юбилейын билдәләне. Рөстәм Хәмитов «Берендей» дендропаркында булды, унда IV республика белем биреү учреждениелары уҡыусыларының фәнни-ғәмәли конференцияһы һәм биҙәү-ғәмәли сәнғәт конкурсы үтте.
Конференцияла бөтә республиканан 130-ҙан ашыу уҡыусы ҡатнашты. Форум эше баҡсасылыҡ, сәскәселек, ландшафт дизайны секциялары буйынса ойошторолдо. Форумға килә алмағандар үҙ эштәрен биҙәү-ғәмәли сәнғәт конкурсына ебәрҙе. Бәйгелә Өфө, Благовещен, Яңауыл, Бөрө ҡалаларынан, Дүртөйлө, Шаран, Кушнаренко, Әлшәй, Өфө, Борай, Туймазы, Мишкә райондарынан балалар ҡатнашты.
Йәш экскурсоводтар республика етәксеһен дендропарк менән таныштырҙы. Бында 120 төр алмағас үҫтерелә. Ҡаланың 1-се урта мәктәбе уҡыусыһы Ләйсән Урманова менән Башҡортостан Президенты алмағас ултыртты.


text:
Биологик систематика
Биологик систематика — бөтә тереклекте классификациялаштырыусы фәнни дисциплина; тере организмдарҙы классификация принциптарын төҙөү уның төп мәсьәләһе булып тора. Биологик систематика ошо, әйтеп кителгән принциптарҙы ҡулланып система төҙөүсе фән. Классификация һүҙе бында, бөтә барлыҡ организмдарҙы һәм күптән үлеп бөткән төр организмдарын тасурилау һәм системала урынлаштырыу,мәғәнәһендә ҡулланыла[1].
Систематиканың дөйөмләштереүсе эше Ғәҙәти Системаны яһау булып тора. Бер яҡтан ошо система тәбиғи күренештәр нигеҙендә ята һәм икнсе, яҡтан фәнни тикшеренеүҙәрҙең бер этабы булып тора тигән фараздар бар. Тәбиғәтте белемдәрҙең сикһеҙлеге прицибына ярашлы Ғәҙәти Системаны дөйөм аныҡлап булмай[2].
Систематиканың төп маҡсаттары
- Таксондарға исем биреү (шул иҫәптән и тасуирлау)
- диагностика - аныҡлау, йәгни системала урын табыу
- экстраполяция, йәғни теге йәки был тасконға инеүенә таянып объектарҙың үҙенсәлекле сифаттарын алдан әйтеү. Мәҫәлән,
әгәр ҙә теш төҙөлөшө буйынса хайуанды кимереүселәр отрядына ҡарай тип фекер тотҡас, тимәк был мәғлүмәт бусынса ошо хайуындың оҙон һуҡыр эсәге, тәпәйле аяҡтары, тип әйтеп була.
Һәр ваҡытта ла систематика ошо фараздарҙы күҙаллай:
- Беҙең яндағы бөтә төр тере организмдарҙың эске төҙөлөштәре билдәле бер структурала,
- Был структура иерархик рәүештә ойошторолған, йәғти төорлө таскондар бер-береһенә эҙмә-эҙлелеҡле бойһына
- Ошо структура тураһындағы белемдәрҙең осона сығып була(был структураны тулыһынса өйрәнеп була), йәғни, бөтә органик доньяны («Ғәҙәти Системаны») ҡамап алыҫы системаны төҙөп була. Барллыҡ таксономия буйынса башҡарылған эштәрҙен нигеҙендә ятҡан, ошо өҫтәге фараздарҙы, систематиканың аксиомалары тип атарға мөмкин[1].
Тере организмдарҙың хәҙерге замандағы классификацияһы иерархик приципта төҙөлгән. Иерархияның (рангтың) төрлө дәрәжәнең үҙ исеме бар (юғарғыларҙан түбәнгә): Батшалыҡ, Тип йәки Бүлек, Класс, Отряд, Ғаилә , Ырыу һәм Төр. Төрҙәр айырмалы берәмектәрҙән тора.
Ғәмәлгә алынған фараз буйынса: теләһе ниндәй билдәле организм эҙмә-эҙлекле рәүештә бөтә ете категория иҫәбенә инергә тейеш. ҡатмарлы системаларҙы күбеһенсә өҫтәмә категорияларға бүләләр, мәҫәлән , бының өсөн приставкалар ҡулланалар super- и sub- (супер-класс,суб-тип һәм башҡа). һәр-бер таксондың билдәле рангы булырға тейеш, йәғни берәй таксономик категорияға ҡарарға тейеш.
Был система төҙөү принцибыты, швед натуралисы Карл Линней исеме менән Линней иерархияһы тип атайҙар. Уның эштәре нигеҙендә һәҙерге заман традицион фәнни систематика төҙөлгән.
Супер-Батшалыҡ , йәки биологик домен тигән төшөнсә сағыштырмаса яңыраҡта барлыҡҡа кигән. Был төшөнсәне 1990 йылда Карл Вёзе тәҡдим иткән. Ошо төшөнсә Ерҙәге бөтә биомассаны өс доменға бүлә: 1) эукариоттар (күҙәнәктәрҙә ядролары булған организмдарҙы берләштереүсе домен; 2) бактериялар; 3) архейҙар.
Систематиканың тарихы[үҙгәртергә | вики-тексты үҙгәртергә]
Билдәле булыуынса, беренсе булып тереклек формаларын антчник??? донъяла Гептадор, ә һуңынан Аристотель һәм уның уҡыуҫыһы Теофраст классификацияларға тырышҡандар. Улар тереклекте уҙ фәлсәфәһенә ярашлы классификациялағандар. Улар төзөгән тере организмдар системаһы бик ентекле булған. Ошо система буйынса үҫемлектәр ике төркөмгә бүленгән булған: ағастарға һәм үләндәргә, ә хайуандар — «йылы» һәм «һалҡын» ҡанлы төркөмдәргә бүленгән булған. Иң һуңғы сифат, тере тәбиғәттең эстәлеген билдәле тәртипкә һалыуҙа бик мөһим роль уйнай. Ошолай, тәбиғәттәге тәртипте һүрәтләндереүсе ғәмәли система барлыҡҡа килгән [1].
1172-се йылда Аверроэс исемле ғәрәп философы? Аристотельдың яҙмаларын ҡыҫҡартылған рәүештә ғәрәп теленә тәржемә иткән. Аверроэстың үҙ комментариялары юғалтылған, әммә әйтеллеп кителгән тәржемә беҙең көндәргә латин телендә һаҡланған.
Швейцар ғалимы Конрад Геснер (1516—1565) тос өлөш индергән.
Бөйөк асыштар эпохаһы ғалимдарға тере тәбиғәт тураһындағы белемдәрҙе тәрәнәйткән. XVI быуат аҙағы — XVII быуат башында хайуандар донъяһын ныҡышлы өйрәнә башлағандар. Иң тәүҙә яҡшы билдәле типтар тураһындә мәғлүмәттәр туплағандар, артабан бемемдәрҙе киңәйтергә билбәле булмаған хайуандарҙы өйрәнгәндәр. Ошо белемдәр фәнни классификацияны нигеҙләгән. Был белемдәрҙе ҡулланып бик күп медиктар үҙ классификацияларын төҙөгәндәр шул иҫәптән, Иероним Фабриций (1537—1619), Парацельс Северинус уҡыусыһы (1580—1656), һынаусы Уильям Гарвей (1578—1657), ингиз анатомы Эдвард Тайсон (1649—1708). Марчелло Мальпиги (1628—1694), Ян Сваммердам (1637—1680) һәм Роберт Гук (1635—1702) кеүек микроскопистар һәм энтомологтар ҙа үҙ өлөшөн индергәндәр.
Инглиз натуралисты Джон Рей (1627—1705) үҫемлектәр һәм хайуандар тураһында әһәмиәтле эш нәшер иткән. Үҫемлектәрҙе классификациялағандағы ҡулланылған ҡарашы «Historia Plantarum»…
Таскондарҙың исемдәре һәм уларҙы тасуирлау[үҙгәртергә | вики-тексты үҙгәртергә]
XX быуыт башында ете таксономик категория булған (латинса):
- Батшалыҡ — regnum
- Тип — phylum (үҫемлектәрҙә бүлек— divisio)
- Класс — classis
- Отряд (урыҫса зоологияла тәртип) — ordo
- Ғаилә — familia
- Ырыу — genus
- Төр — species
Теләһе ниндәй үҫемлек йәки һайуан эҙмә эҙлекле рәүештә бөтә ете категория иҫәбенә инергә тейеш. Систематикала күбеһенсә өҫтәмә категорияларға айыралар, бының өсөн түбәнге приставкалар ҡулланалар sub-, инфра- (infra-) һәм super-, мәҫәлән : инфра-класс.


text:
Немец умартасылары тәжрибә уртаҡлашыу өсөн Башҡортостанға килергә йыйына
Умартасылыҡ өлкәһендәге немец белгестәре Берлиндағы «Йәшел аҙна» халыҡ-ара күргәҙмәһендә, Башҡортостандың умартасылыҡ өлкәһендәге фәнни-производство эшмәкәрлеге ярайһы уҡ юғары кимәлдә, тип таныны һәм тәжрибә уртаҡлашыу өсөн республикаға килергә теләк белдерҙе.
Башҡортостан умартасылыҡ һәм апитерапия буйынса ғилми-тикшеренеү үҙәгендә хәбәр итеүҙәренсә, күргәҙмә сиктәрендә Европа һәм БДБ илдәренән умартасыларҙың кәңәшмәһе үткәрелгән. Башҡортостан умартасылыҡ һәм апитерапия буйынса ғилми-тикшеренеү үҙәге дәүләт учреждениеһының Башҡорт дәүләт аграр университетының биология, умартасылыҡ һәм һунарсылыҡ кафедраһы менән берлектә умартасылыҡ продукцияһы етештереүҙең интенсив технологияһы өлкәһендәге ғилми эшкәртмәләре ғалимдарҙа һәм практиктарҙа ҙур ҡыҙыҡһыныу тыуҙырған.
Шулай уҡ Германияның умартасылыҡ ғилми-тикшеренеү институты менән инә ҡорттарҙы яһалма аталандырыу, бал ҡорттарының ауырыуҙарын диагностикалау һәм дауалау өлкәһендә берлектәге ғилми тикшеренеүҙәр үткәреү тураһында һөйләшеп килешеүгә өлгәшелгән.


text:
Рөстәм Хәмитов республиканың ҡала һәм район Советтары рәйестәре менән осраштыФото: Олег Яровиков
Рөстәм Хәмитов республиканың ҡала һәм район Советтары рәйестәре менән осрашты
Рөстәм Хәмитов республиканың ҡала һәм район Советтары рәйестәре менән осраштыФото: Олег Яровиков
Башҡортостан Президенты Рөстәм Хәмитов республиканың ҡала округтары һәм муниципаль райондары Советтары рәйестәре менән кәңәшмә үткәрҙе. Унда Башҡортостандағы хәл тикшерелде, төбәкте үҫтереү мөмкинлектәре билдәләнде. Республика Президентының Совет башлыҡтары менән бындай форматта осрашыуы тәүгә үткәрелә. Уның һүҙҙәренсә, артабан осрашыуҙар даими ойоштороласаҡ.
— Былтыр барығыҙ ҙа еңел булмаған һайлауҙар аша үтте. Конкуренция шарттарында үткән һынауҙарҙы барыһы ла үтә алманы. Әммә был залда йыйылғандар ысынында ла еңеүсе, — тип билдәләне Рөстәм Хәмитов. – Барығыҙҙың да идара итеү эшмәкәрлеге буйынса тәжрибәгеҙ бар һәм урындарҙа хәлде яҡшы беләһегеҙ.
Президент билдәләүенсә, урындағы власть – халыҡҡа иң яҡын торған орган. Ул көнүҙәк мәсьәләләрҙе – торлаҡ, хеҙмәт хаҡы, эш урындары, һаулыҡ һаҡлау, ауылдарҙы төҙөкләндереү, юлдар төҙөү, хәүефһеҙлек кеүек һорауҙарҙы хәл итә.
Рөстәм Хәмитов 2012 йылда төбәкте социаль-иҡтисади йәһәттән үҫтереү буйынса яҡынса йомғаҡтар менән таныштырҙы. Уның һүҙҙәренсә, барлыҡ йүнәлештәр буйынса яҡшы һөҙөмтәләр бар. Тулайым төбәк продукты ете проценттан ашыуыраҡҡа артып, бер триллион һумлыҡ сикте уҙҙы. Хеҙмәткәрҙәрҙең эш хаҡы кимәле ярайһы уҡ күтәрелде. Шулай итеп, уҡытыусыларҙың хеҙмәт хаҡы республикала иҡтисад буйынса уртаса кимәлгә етте.
Төбәк башлығы агросәнәғәт комплесындағы хәлгә лә туҡталды, ҡоролоҡ эҙемтәләре хаҡында әйтте һәм малсылыҡ тармағындағы уңыштарҙы билдәләне. Президент киләсәккә теләһә ниндәй шарттарҙа ла уңыштарға өлгәшеү бурсын ҡуйҙы.
Башҡортостан Президенты иҫәпләүенсә, мәсьәләләрҙе хәл итеүҙә цивилизация һәм фән ҡаҙаныштарын файҙаланыу зарур. Төбәк башлығы тармаҡҡа күрһәтелгән дәүләт ярҙамы сараларын билдәләне.
Республиканың ҡала округтары һәм муниципаль райондары Советтары рәйестәре менән осрашыуҙа демографик сәйәсәт мәсьәләләре лә тикшерелде.
— Халыҡтың иҫәбен арттырыу мәсьәләһендә беҙгә даими ыңғай динамика кәрәк, — тип билдәләне республика башлығы. – Үткән йылда республикала 58997 сабый тыуған. 1991 йылдан алып был иң яҡшы һөҙөмтә. Халыҡтың тәбиғи артыуы төбәктә 6 мең кеше тәшкил итте.
Шул уҡ ваҡытта Рөстәм Хәмитов миграция ағымы мәсьәләһен билдәләне.
— Кешеләр республикаға килеп, бында төпләнһен өсөн ҡайһы бер шарттарҙы үтәү талап ителә. Хеҙмәт хаҡы, эш урындары, торлаҡ төҙөлөшө, социаль түләүҙәр мәсьәләләрен хәл итеү зарур.
Башҡортостан Президенты Совет рәйестәре алыдына республика халҡы өсөн уңайлы эш һәм йәшәү шарттарын булдырыу буйынса эшмәкәрлеккә әүҙем ҡушылыу бурысын ҡуйҙы.
Осрашыуҙа шулай уҡ муниципалитет бюджеты килемен формалаштырыу, ауылдарға ярҙам күрһәтеү, бюджеттан тыш средстволар йәлеп итеү сығанаҡтарын эҙләү, моноҡалаларҙы үҫтереү программаларын булдырыу кәрәклеге билдәләнде.


text:
Республикала ҡышҡылыҡҡа әҙерлек эштәренә 1 млрд 200 млн һумдан ашыу аҡса бүленде
Башҡортостан Хөкүмәте коммуналь хужалыҡ объекттарын ҡышҡылыҡҡа әҙерләүгә һәм коммуналь предприятиеларға ярҙам итеүгә 1 миллиард 200 миллион һумдан ашыу аҡса бүлде. Быйылғы финанс ярҙамы уҙған йылдағы сумманан күпкә артығыраҡ. Аҡса субсидиялар сифатында муниципаль биләмәләр бюджетына йүнәлтеләсәк, тип аңлаттылар был ҡарарҙы республиканың Торлаҡ-коммуналь хужалыҡ министрлығында.
Ошо финанс ресурстар иҫәбенә инженерлыҡ селтәрҙәре, ҡорамалдар ремонтланасаҡ һәм алмаштырыласаҡ, резерв яғыулыҡ запасы һатып алынасаҡ.
Башҡортостандың Торлаҡ-коммуналь хужалыҡ министрлығы мәғлүмәттәренә ярашлы, йәмғеһе 1,5 меңләгән ҡаҙанлыҡты, 62 үҙәк йылытыу пунктын, ике мең километрҙан ашыу оҙонлоғондағы йылытыу селтәрҙәрен һәм 14 мең км һыу селтәрҙәрен ҡышҡылыҡҡа әҙерләргә кәрәк.
74 км туҙған йылытыу селтәрҙәре һәм 250 км һыу торбалары яңыртыуға мохтаж.
Субсидияларҙы үрҙә күрһәтелгән сараларҙы урындағы бюджеттан өҫтәп финанслауҙы тәьмин иткән райондарҙың барыһы ла аласаҡ.


text:
Салауат Юлаев проспектында водителдәрҙе салғы тотҡан Үлем ҡаршыланыФото: Олег Яровиков
Салауат Юлаев проспектында водителдәрҙе салғы тотҡан Үлем ҡаршыланы
Салауат Юлаев проспектында водителдәрҙе салғы тотҡан Үлем ҡаршыланыФото: Олег Яровиков
Өфөлә 17 ноябрҙә, Юл-транспорт һәләкәттәре ҡорбандарын иҫкә алыу көнөндә, «Автомобиль хужаларының белемен күтәреү» клубында ҡатнашыусылар баш ҡаланың төп тиҙлек магистралендәге авариялар йыш булған участкаларына Үлем кейемендә сыҡтылар.
Акция 13 сәғәттә Өфөгә аэропорт яғынан ингән урында элекке милиция контроль пункты эргәһендә башланып, һуңынан Салауат Юлаев проспектына күсте.
Был һис шикһеҙ иҫтә ҡалырлыҡ акцияла «Автомобиль хужаларының белемен күтәреү» клубы ағзаларынан тыш, дин һәм республика Юл полицияһы идаралығы вәкилдәре ҡатнашты.
БМО мәғлүмәттәренә ярашлы, йыл һайын юл-транспорт һәләкәттәре 1,3 миллион кешенең ғүмерен ҡыя. Тағы ла 20-50 миллион кеше төрлө имгәнеү ала. Юл-транспорт һәләкәте эҙемтәһендә бөтә үлемесле осраҡтарҙың 50 проценттан ашыуы 15 йәштән 44 йәшкә тиклемге төркөмгә тура килә.
Бөтә донъя һаулыҡ һаҡлау ойошмаһы күҙәтеүҙәре буйынса, 2020 йылға юлдарҙағы авариялар һөҙөмтәһендә имгәнеүҙәр һәләк булыу һәм ғәрип булып ҡалыуҙың өсөнсө төп сәбәбенә әйләнеүе ихтимал.
Юл-транспорт һәләкәттәренең төп сәбәптәре араһында — тиҙлекте арттырыу, алкоголь ҡулланыу, транспорт сараларына, водителдәрҙең һәм пассажирҙарҙың хәүефһеҙлеген тәьмин итеүсе ҡоролмаларға техосмотр программаларының булмауы.


text:
Таштурғай
Таштурғай, таш турғайы, шаҡылдаҡ, шыҡылдаҡ (лат. Oenanthe, урыҫ. Rfvtyrf) — себен турғайҙары ғаиләһендәге ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Турғай ҙурлыҡ, оҙон ғына аяҡлы, ерҙән йөрөүсе ҡош. Өҙлөкһөҙ ҡойроғон бәүелтә. Ата ҡоштоң һырты аҡһыл һоро, кәүҙәһенең аҫ яғы һарғылт аҡ. Ҡанаттары, ҡойроғоноң осо, күҙҙәре аша үткән киң һыҙыҡ ҡара, ҡойроғоноң төбө аҫтан да, өҫтән дә аҡ. Инә ҡоштоң һырты ҡыҙғылт көрән, кәүҙәһенең аҫ яғы алһыу һоро. Ҡанаттары һәм ҡойроғо ҡара-көрән. Бейеүсе таштурғайҙан тамағының һоро төҫтә булыуы менән айырыла.
Тауышы[үҙгәртергә | вики-тексты үҙгәртергә]
Тауышы яңғырауыҡлы: «шаҡ-шаҡ». Башлыса ҡоштарҙың тауышына оҡшатып һайрай
Йәшәү рәүеше[үҙгәртергә | вики-тексты үҙгәртергә]
Ташлы асыҡ урындарҙа, тау итәктәрендә йәшәй. Төрлө бөжәктәр менән туҡлана. Күсмә ҡош. Киң таралған. Өңдәрҙә, таш аҫтарында һәм араларында оялай. 5—6 бөртөк аҡһыл зәңгәр йомортҡаһы була.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
- Остапенко В. А. Птицы в вашем доме: Справочное пособие. — М.: Арнадия, 1996. — ISBN 5-88666-011-9


text:
Яҙғы һунар миҙгеле асыла
БР Хөкүмәтенең 2010 йылдың 14 апрелендәге 352-се бойороғо менән 2010 йылдың 17 апреленән 2 майына тиклем республикала юридик шәхестәргә һәм шәхси эшҡыуарҙарға беркетелгән һунарсылыҡ участкалары биләмәләрендә ата өйрәктәргә, ҡаҙҙарға, ҡурпысыҡтарға яҙғы һунар асыласаҡ.
Бойороҡ менән дөйөм файҙаланыу, Өфө районы муниципаль районы һунарсылыҡ участкалары биләмәләрендә һәм тораҡ пунттары составына ингән ерҙәрҙә яҙғы һунар тыйыла.
Республиканың бөтә территорияһында ата һуйыр һәм ҡорҙарға яҙғы һунар тулыһынса тыйыла.
БР Тәбиғәттән файҙаланыу һәм экология министрлығына һунар итеү нормативтарын билдәләргә, шулай уҡ был бойороҡто үтәүгә контроллек итергә ҡушылды.


text:
Рөстәм Хәмитов: «Башнефть» компанияһының 25 процентлыҡ акциялар пакетын һатыу күҙалланмай» Фото: Башҡортостан Башлығының матбуғат хеҙмәте
Рөстәм Хәмитов: «Башнефть» компанияһының 25 процентлыҡ акциялар пакетын һатыу күҙалланмай»
Рөстәм Хәмитов: «Башнефть» компанияһының 25 процентлыҡ акциялар пакетын һатыу күҙалланмай» Фото: Башҡортостан Башлығының матбуғат хеҙмәте
ӨФӨ, 2016 йыл, 27 май. /«Башинформ» мәғлүмәт агентлығы, Александр Смирнов/.
«Башнефть» компанияһының 25 процентлыҡ акциялар пакетын һатыу күҙалланмай. Башҡортостан Башлығы Рөстәм Хәмитов «Интерфакс-Волга буйы» агентлығына биргән интервьюһында ошо хаҡта һөйләне.
– Әлбиттә, республика үҙенең акциялар пакетын һатырға йыйынмай. Бөгөнгө хәл Башҡортостан власы һәм халҡы өсөн ҡулай күренә. «Башнефть» яҡшы эшләй, компанияның иҡтисади күрһәткестәре юғары – 2015 йыл йомғаҡтары буйынса республика бюджеты бер нисә миллиард һумлыҡ һәйбәт дивидендтар аласаҡ, – тине Рөстәм Хәмитов. – Бынан тыш, «Башнефть» спортҡа һәм нефть сығарыусы муниципалитеттарға ярҙам итеү йәһәтенән ҙур эш башҡара. Беҙ нефть һәм уны эшкәртеү мәсьәләләре буйынса тармаҡ федераль власть органдары менән тығыҙ хеҙмәттәшлек итәбеҙ. Корпорацияның директорҙар советында вәкилдәребеҙ эшләй. Менеджмент менән мөнәсәбәттәребеҙ һәйбәт, «Башнефть» компанияһын үҫтереү темаларын бергәләп тикшерәбеҙ.
Шуның менән бергә республика етәксеһе киләсәктә ошо мәсьәлә буйынса фекерҙең үҙгәреүе мөмкин икәнлеген дә инҡар итмәне.
– Әгәр 50 процентлыҡ федераль пакет һатылһа, яңы акционерҙың беҙҙе дивидендтар буйынса ҡәнәғәтләндергән шарттарҙың үтәмәүен күрһәк, бәлки, ул саҡта ошо мәсьәләгә төҙәтмәләр индерербеҙ, – тип һыҙыҡ өҫтөнә алды Башҡортостан Башлығы. – Беҙ хәлде даими күҙәтеп барабыҙ, федераль министрлыҡтар, Хөкүмәт алдында фекеребеҙҙе яҡлайбыҙ һәм республика өсөн ҡулай вариантты ҡабул итәсәкбеҙ.


text:
Фото:
«Заман» этно-проекты «Suns Europe» халыҡ-ара конкурсында иң яҡшы милли коллективтарҙың береһе тип танылды
Фото:
ӨФӨ, 2015 йыл, 18 декабрь. /«Башинформ» мәғлүмәт агентлығы, Ләйлә Аралбаева/.
«Заман» этно-проекты «Suns Europe – 2015» халыҡ-ара йыр конкурсының финалында донъяның икенсе иң яҡшы милли коллективы тип билдәләнде. Конкурс Италияның Удинэ ҡалаһында уҙҙы. Мәскәүҙә даими теркәлгән этно-рок төркөм башҡорт телендәге «Ай нуры» йыры менән Рәсәй исеменән сығыш яһаны.
Сығыш яһағандан һуң төркөмдөң солисткаһы Лена Созыкина европалыларға башҡорт мәҙәниәт хаҡында һөйләне, ҡурайсы Ислам Илембәтов ҡурайҙа уйнап күрһәтте. Европа тамашасылары башҡорт оҙон көйөн таң ҡалып тыңланы һәм ҡатнашыусыларҙы көслө алҡыштар менән оҙатты. Тамашасылар тауыш биреүендә «Заман» беренсе урынға лайыҡ булды.
Интернетта бер көнгә онлайн-тауыш биреү ойошторолдо, һөҙөмтәлә «Ай нуры» композицияһы конкурстың башҡа финалсылары араһында өсөнсө урын алды.
Бәйге шарттарына ярашлы, приз жюри ҡарары буйынса беренсе урын яулған еңеүсегә генә бирелергә тейеш ине. Әммә баһалама ағзалары һәм ойоштороу комитеты Башҡортостан коллективын билдәләп үтергә һәм контракт тәҡдим итергә булды. «Заман» этно-проекты Европала тағы ла бер фестивалдә сығыш яһаясаҡ.
Teatro Nuovo Giovanni da Udine комплексы мөһим ваҡиғаны күрергә теләгән мең тамашасыны һыйҙырҙы. Тағы ла күберәк кеше конкурс барышын интернетта күҙәтә алды. Беренсе этапта төрлө илдәрҙән 30-ҙан ашыу коллектив ҡатнашты, туғыҙ музыкаль төркөм генә финалға сыҡты. Халыҡ-ара конкурс йомғаҡтары буйынса беренсе урынға Румынияның «Me + Marie» төркөмө лайыҡ булды, икенселә — «Заман» башҡорт коллективы, өсөнсөлә — Италияның «Marit & Nigel» төркөмө. Италияның RIA каналы халыҡтарҙың мәҙәниәте тураһында документаль фильм төшөрҙө, унда башҡорт халҡының мәҙәниәте тураһында һөйләп, «Заман» коллективы ла ҡатнашты.


text:
Рәсәй Президенты ҡарамағындағы Бала хоҡуҡтары буйынса вәкил Павел Астахов килде
Башҡортостанға эш сәфәре менән Рәсәй Президентя ҡарамағындағы Бала хоҡуҡтары буйынса вәкил Павел Астахов килде.
«Өфө» Халыҡ-ара аэропортында уны Башҡортостан Дәүләт Йыйылышы – Ҡоролтай Рәйесе Константин Толкачев һәм Башҡортостан Республикаһында Бала хоҡуҡтары буйынса вәкил Лилиә Ғүмәрова ҡаршы алды.
Өфөгә килгәнендә Павел Астахов БР Президенты Рөстәм Хәмитов менән осрашырға һәм ҡайһы бер белем биреү һәм һаулыҡ һаҡлау учреждениеларына барырға планлаштыра.
Мәҫәлән, уны Шәһит Хоҙайбирҙин исемендәге 1-се Республика балалар йортонда, 2-се махсус (коррекцион) балалар йортонда, «Индиго» ҡала психологик-медик-социаль оҙатыу үҙәгендә һәм Республика балалар клиник дауаханаһында көтәләр, унда балалар омбудсмены Кохлеар имплантация үҙәгенең эше менән танышасаҡ.
Бынан тыш, Рәсәй Президенты ҡарамағындағы Бала хоҡуҡтары буйынса вәкил хоҡуҡ һаҡлау органдары, республика министрлыҡтары һәм ведомстволар етәкселәре менән кәңәшмә үткәрәсәк.


text:
Өфөлә эшһеҙ граждандарҙы эшсе һөнәрҙәре буйынса белем алырға саҡыралар
ӨФӨ, 2015 йыл, 25 март. /«Башинформ» мәғлүмәт агентлығы, Артур Басиров/.
Өфөләге Халыҡты эш менән тәьмин итеү үҙәгенең Октябрь районындағы филиалы эшһеҙ граждандарҙы һөнәри белем алырға саҡыра. Был хаҡта баш ҡала хакимиәтенең матбуғат хеҙмәтенән хәбәр иттеләр.
Курстарҙа менеджер, кейем бесеүсе, тегенсе һәм ашнаҡсы һөнәрҙәренә уҡырға була.
Теләүселәр Халыҡты эш менән тәьмин итеү үҙәгенең райондағы филиалына ғариза бирә ала. Адресы: Рәсәй урамы, 108. Белешмә өсөн телефон: 235-51-26, 235-91-59.


text:
«Бельские просторы» журналы мәктәп уҡыусыларын конкурсҡа саҡыра
«Бельские просторы» әҙәби-нәфис журналы 7-17 йәштәрҙәге мәктәп уҡыусыларын «Шәп тормошом» конкурсында ҡатнашырға саҡыра.
Бәйгегә тыуған яҡ, тәбиғәт, тирә-яҡ мөхитте һаҡлау, йорт хайуандары тураһындағы шиғри һәм проза әҫәрҙәре ҡабул ителә.
Һәр ҡатнашыусы 10 биттән дә артыҡ булмаған күләмдә иң күбе биш әҫәр («Шиғриәт», «Проза», «Публицистика» номинацияларында) тәҡдим итә ала. Конкурсҡа бығаса бер ҡайҙа ла баҫылмаған әҫәрҙәр ҡабул ителә.
— Конкурс икенсегә үткәрелә, — тине «Башинформ» агентлығына «Бельские просторы» журналының баш мөхәррире Юрий Горюхин. – Йәш авторҙарҙың ижады беҙҙең өсөн айырыуса ҡыҙыҡ.
Эштәр бәйгегә 5 марттан да ҡалмай ебәрелергә тейеш. Һәр номинацияла еңеүсе ҡиммәтле бүләк һәм диплом аласаҡ.
Өҫтәмә мәғлүмәтте (347) 292-77-61, 223-91-69 телефондары аша алырға була.


text:
23 октябрҙә Өфөлә власть вертикален һәм идара итеүҙе реформалаштырыуға арналған түңәрәк өҫтәл үтә
IV Бөтә Рәсәй социологтар конгресы сиктәрендә 23 октябрҙә Рәсәй сәйәсәте мәктәбе һәм Рәсәй дәүләт социаль университетының Өфөләге филиалы нигеҙендә власть вертикален һәм идара итеүҙе реформалаштырыуға арналған түңәрәк өҫтәл үтә. Унда Дәүләт Думаһы һәм БР Дәүләт Йыйылышы – Ҡоролтай депутаттары, БР Президенты Хакимиәте вәкилдәре, Рәсәй Федерацияһы төбәктәренән алдынғы ғалим-социологтар ҡатнашасаҡ.
Сарала төбәктәрҙә власть һәм идара итеү органдарын административ реформалаштырыу, дәүләт һәм муниципаль хеҙәткәрҙәрҙе баһалау системаһын камиллаштырыу, халыҡтың власть структураларына ҡарата ышанысын нығытыу өсөн «Асыҡ Хөкүмәт» институтын файҙаланыуға бәйле мәсьәләләр тикшереләсәк.
Түңәрәк өҫтәл ултырышында Башҡортостан Республикаһы халҡының ижтимағи-сәйәси ҡарашы тураһында социологик тикшеренеүҙәр һөҙөмтәләре тәҡдим ителәсәк. Тикшеренеүҙәр Социаль-консерватив сәйәсәт үҙәге һәм Рәсәй сәйәсәте мәктәбе һорауы буйынса Бөтә Рәсәй йәмәғәт фекерен өйрәнеү үҙәге тарафынан үткәрелгән.
Әлеге сара Өфө ҡалаһы, Коммунистик урамы, 39 адресы буйынса урынлашҡан Рәсәй сәйәсәте мәктәбенең конференц залында 14 сәғәттән 16-ға тиклем үтә.


text:
Өфөлә грузин мәҙәниәте кисәһе үткәрелде
Башҡортостандың Халыҡтар дуҫлығы йортонда грузин мәҙәниәте кисәһе үтте, ул грузин йәкшәмбе мәктәбендә тәүге уҡыу йылы тамамланыуға бағышланды.
Кисәлә уҡыусылар һәм уларҙың ата-әсәләре ҡатнашты. Байрам ҡунаҡтарына «Имеретинские эскизы» фильмы күрһәтелде. Шулай уҡ кисәлә Өфө музыканты Тамаз Гурешидзе сығыш яһаны.
Иҫегеҙгә төшөрәбеҙ, йәкшәмбе мәктәбе Башҡортостан баш ҡалаһында үткән йылдың көҙөндә асылды, уҡытыу «грузин теле» буйынса ғына алып барылды. Киләсәктә ойоштороусылар уҡыусыларға грузин әҙәбиәте, тарихы, милли музыкаһы, мәҙәниәте буйынса ла белем бирергә планлаштыра.
Шота Руставели исемендәге грузин милли-мәҙәни үҙәге менән ойошторолған осрашыуҙар матур йолаға әүерелде. Алдағы арала Еңеү көнөнә арналған иҫтәлекле саралар үткәреү планлаштырыла.


text:
Фото:
Республика аграрийҙары саранчаға ҡаршы көрәшә
Фото:
Ҡоролоҡ ҡоротҡостар үрсеүгә уңайлы шарттар тыуҙырҙы. БР Ауыл хужалығы министрлығы белгестәре яҙ уҡ ауыл хужалығы культураларының ике иң хәүефле ҡоротҡосо: саранча һәм ялан күбәләгенең таралыу ихтималлығы тураһында иҫкәрткәйне. Улар иген культуралары, шәкәр сөгөлдөрө сәсеүлектәрен зарарлай. Шуның менән бәйле республика райондарында ҡоротҡостарҙың үҫеүен күҙәткән махсус постар ойошторолдо. Элек был функцияларҙы үҫемлектәрҙе һаҡлау станциялары үтәй ине, бөгөн баҫыуҙарҙа Рәсәй ауыл хужалығы үҙәгенең БР буйынса филиалы белгестәре дежур итә. Әгәр саранчалар һаны иҡтисади зарарлылыҡ сиген үтһә, ҡоротҡосҡа ҡаршы кисектергеһеҙ көрәш саралары күрелә.
Республика Ауыл хужалығы министрлығы мәғлүмәттәренә ҡарағанда, бөгөн Хәйбулла, Баймаҡ, Учалы, Ейәнсура, Мәләүез, Стәрлетамаҡ, Күгәрсен, Дүртөйлө һәм Көйөргәҙе райондарында иҡтисади сикте үтәү теркәлгән. Ваҡытында саралар күреү һөҙөмтәһендә 39 мең гектар сәсеүлектәр инсектицидтар менән эшкәртелгән. Республикала саранчаға ҡаршы көрәшеү өсөн бөтә кәрәкле препараттар бар. Әгәр ауыл хужалығы предприятиеларының эшкәртеү үткәреү өсөн техник мөмкинлектәре булмаһа, республика МТС-тары һәм «Башплодородие» һиптергестәре йәлеп ителә.
Ялан күбәләгенең таралыу осраҡтары Туймазы районында теркәлгән. Был ҡоротҡостан 580 гектар майҙан химпрепараттар менән эшкәртелгән.
Саранча үрсеү менән бәйле хәл ҡатмарлы булыуға ҡарамаҫтан, республиканың агрономия хеҙмәттәре белгестәре хәлде контролдә тота һәм ауыл хужалығы культуралары ҡоротҡостарының таралыуын иҫкәртеү өсөн ваҡытында саралар күрә.


text:
Фото:
Өфөлә ҡыҙҙар өсөн лидерҙар мәктәбе ойоштороласаҡ
Фото:
Парламент ҡатын-ҡыҙҙар клубы етәкселек вазифаларында эшләү өсөн йәш белгестәр әҙерләүҙе бойомға ашырырға ниәтләй. Был хаҡта бөгөн парламент ҡатын-ҡыҙҙар клубының беренсе ултырышында Рәсәй Дәүләт Думаһы депутаты Сәлиә Мырҙабаева хәбәр итте. Яңы структура рәйесе хоҡуғында депутат клуб эшмәкәрлегенең төп өҫтөнлөктәрен билдәләне.
— Беҙ ҡыҙҙар араһында буласаҡ лидерҙар әҙерләүҙе төп маҡсатыбыҙ итеп күрәбеҙ. Ошо айҡанлы беҙҙең клуб ҡарамағында ҡатын-ҡыҙҙар — лидерҙар, төрлө кимәлдәге буласаҡ парламентарийҙар әҙерләү буйынса айырым мәктәп булыр, тип ышанам.
Әйткәндәй, ҡатын-ҡыҙҙар клубының беренсе ултырышының темаһы «Ғаиләлә көс ҡулланыуҙы иҫкәртеү тураһында»ғы закон проектына арналды. Ул Башҡортостан Дәүләт Йыйылышы – Ҡоролтай депутаттары менән әҙерләнгән.


text:
Башҡортостан парламентында урман мөнәсәбәттәрен көйләү тураһындағы закон тикшереләсәк
«Башҡортостан Республикаһында урман мөнәсәбәттәрен көйләү тураһында»ғы закон федераль ҡануниәткә ярашлы хәлгә килтереләсәк. БР Дәүләт Йыйылышының Аграр мәсьәләләр, экология һәм тәбиғәттән файҙаланыу буйынса комитеты был законға индереләсәк үҙгәрештәрҙе тикшерҙе.
Июлдә РФ Урман кодексына «берҙәм тәҙрә» принцибы буйынса дәүләт һәм муниципаль хеҙмәттәр күрһәтелгәндә сикләүҙәрҙе бөтөрөүгә йүнәлтелгән төҙәтмәләр индерелде. Ҡануниәттәге үҙгәрештәр арҡаһында урман участкалары булған кешеләр урман декларацияһын дәүләт һәм муниципаль хеҙмәттәр күрһәтеү буйынса күп функциялы үҙәктәр аша бирә аласаҡ.
Барлыҡ был үҙгәрештәр республика ҡануниәтендә сағылыш табырға тейеш.


text:
Вакансиялар йәрминкәһендә йәштәргә 600-ләп эш урыны тәҡдим ителә
30-лап предприятие һәм ойошма 5 декабрҙә Өфөнөң йәштәр өсөн вакансиялар йәрминкәһендә ҡатнашырға теләк белдерҙе.
Йәрминкәне Өфөнөң Халыҡты эш менән тәьмин итеү үҙәге — йәштәр хеҙмәт биржаһы ойоштора.
— Иртәгә үтәсәк йәрминкәлә эш биреүселәр йәштәргә 600-ләп эш урыны тәҡдим итәсәк. Тәҡдим ителгән өлкәләр араһында — хеҙмәтләндереү, сауҙа, һаҡ, йәмәғәт туҡланыуы, төҙөлөш, нәшриәт эшмәкәрлеге, коммуналь хужалыҡ һәм сәнәғәт, — тип хәбәр итте Өфөнөң мәшғүллек хеҙмәте инспекторы Рәмилә Лушникова.
Йәрминкәне үткәреү урыны һәм ваҡыты: Өфө, Ибраһимов бульвары, 47/1, 15 сәғәттән 17 сәғәткә тиклем.
Хәтерегеҙгә төшөрәбеҙ, йәштәр өсөн вакансиялар йәрминкәһе һәр айҙың тәүге кесе йома көнөндә үткәрелә. Беренсе йәштәр өсөн даими вакансиялар йәрминкәһе Башҡортостан баш ҡалаһында 2012 йылдың 5 апрелендә үткәрелде.


text:
Шанхай хеҙмәттәшлек ойошмаһы саммиттары йомғаҡтары буйынса Өфө декларацияһына ҡул ҡуйыласаҡ
ӨФӨ, 2015 йыл, 7 июль. /«Башинформ» мәғлүмәт агентлығы, Ғәлиә Нәбиева/.
Шанхай хеҙмәттәшлек ойошмаһы саммиттары йомғаҡтары буйынса Өфө декларацияһына ҡул ҡуйыласаҡ, тип хәбәр ителә Рәсәй Президентының рәсми сайтында. 2015 йылдың 8-10 июлендә Өфөлә БРИКС һәм ШОС саммиттары үтә, уның эшендә рәйеслек итеүсе ил башлығы сифатында Владимир Путин ҡатнаша.
БРИКС илдәре лидерҙарының осрашыуында сәйәси һәм дөйөм идара итеү мәсьәләләре, тотороҡло үҫеште тәьмин итеү проблемалары, берекмә сиктәрендә үҙ-ара килешеп эш итеүҙе киңәйтеү юлдары тикшереләсәк. БРИКС-тың яңы үҫеш банкы һәм Валюта резервтары берекмәһенең эшмәкәрлек перспективалары тураһында фекер алышыу буласаҡ.
Саралар программаһында БРИКС, ШОС һәм Евразия иҡтисади союзы дәүләт башлыҡтары ҡатнашлығында кәңәшмә, БРИКС-тың Эшлекле советы вәкилдәре менән осрашыу ҡаралған. Рәсәй Президенты БРИКС илдәренең профсоюз ойошмалары лидерҙары менән айырым әңгәмә үткәрәсәк. Саммит йомғаҡтары буйынса бер нисә документ ҡабул итеү планлаштырылған.
Шанхай хеҙмәттәшлек ойошмаһы ағзалары булған дәүләт башлыҡтары Советының көн тәртибендә – ойошманы артабан үҫтереү, уның халыҡ-ара ареналағы ролен нығытыу, мөһим донъя һәм төбәк проблемалары буйынса идара итеүҙе көйләү мәсьәләләре. Лидерҙар документтар йыйылмаһына, шул иҫәптән ШОС-тың 2025 йылға тиклемге үҫеш стратегияһына ҡул ҡуясаҡ. Шулай уҡ Һиндостан менән Пакистанды ойошмаға ағзалыҡҡа ҡабул итеү тәртибенең башланыуы хаҡында ҡарар көтөлә.
Өфөлә Владимир Путиндың БРИКС һәм ШОС саммиттарында ҡатнашыусы сит ил дәүләт башлыҡтары менән ике яҡлы осрашыуҙары ҡаралған.


text:
Башҡортостан парламенты делегацияһы Кореяға юлланды
Башҡортостан Республикаһы Дәүләт Йыйылышы-Ҡоролтай делегацияһының Корея Республикаһына рәсми сәфәре башланды. БР Дәүләт Йыйылышы матбуғат хеҙмәте хәбәр итеүенсә, сәфәр барышында парламент һәм республика Хөкүмәте вәкилдәре Корея Республикаһы Бөйөк Милли Партияһы Рәйесе Мон-Чжун Чанг, Корея Республикаһы Милли Йыйылышы Рәйесе Хьюнг О Ким һәм Сеул мэры Се-хун О менән осрашасаҡ.
Республика парламенты спикеры Константин Толкачев етәкселегендәге делегацияға Дәүләт Йыйылышы Секретариаты Етәксеһе Венир Аҙнағолов, депутаттар Салауат Ғайсин, Наил Ҡотлогилдин, Михаил Маляренко һәм Башкортостан Республикаһының иҡтисади үҫеш министры Евгений Евтушенко инә.


text:
БашДУ нанотехнологиялар өлкәһендә эре инновацион компания менән хеҙмәттәшлек итәсәк
Башҡорт дәүләт университеты фәнни-техник өлкәлә Рәсәйҙең нанотехнологиялар өсөн ҡорамалдар етештереүсе эре компанияһы — «Нанотехнология МДТ» ябыҡ акционерҙар йәмғиәте менән хеҙмәттәшлек итәсәк. Был хаҡта «Башинформ» агентлығына юғары уҡыу йортоноң матбуғат үҙәгенән хәбәр иттеләр. Хеҙмәттәшлектең өҫтөнлөклө йүнәлештәре итеп киләһеләр билдәләнде: нанотехнология һәм наноматериалдар өлкәһендә мәғариф һәм фәнни-тикшеренеү йүнәлештәре, наноиндустрия өлкәһендә фәнни-техник һәм инновацион йүнәлештәр, берлектә фәнни-методик һәм белем биреү сараларын – семинарҙар, симпозиумдар, конференциялар ойоштороу.
Килешеүгә ҡул ҡуйыу киләһеләрҙе күҙ уңында тота: берлектә фәнни-тикшеренеү программаларҙы, технологиялар булдырыу һәм уларҙы үҙләштереү буйынса проекттарҙы тормошҡа ашырыу, берлектә ваҡытлыса ғилми коллективтар, яңы техниканы һәм технологияларҙы үҙләштереүҙе тәьмин иткән лабораториялар булдырыу, фәнни-техник мәғлүмәт менән үҙ-ара бүлешеү, ғалим һәм белгестәрҙең квалификацияһын күтәреү, стажировкалар ойоштороу.


text:
Хеҙмәт баҙарында көсөргәнеште кәметеү буйынса өҫтәмә саралар программаһы раҫланды
2009 йылдың 18 декабрендә Башҡортостан Республикаһы Президенты Мортаза Рәхимов «2010 йылда Башҡортостан Республикаһы хеҙмәт баҙарында көсөргәнеште кәметеү буйынса Республика өҫтәмә саралар программаһын раҫлау тураһында» Указға ҡул ҡуйҙы. Указ Рәсәй Федерацияһы Хөкүмәтенең «2010 һәм 2011 йылдарҙа федераль бюджеттан РФ субъекттары бюджеттарына РФ субъекттарының хеҙмәт баҙарында көсөргәнеште кәметеүгә йүнәлтелгән өҫтәмә сараларҙы тормошҡа ашырыуға субсидиялар бүлеү тураһында” ҡарарына ярашлы, республиканың хеҙмәт баҙарында көсөргәнеште кәметеү маҡсатында сығарылды.
Указға ярашлы, Республика программаһы раҫланды. Башҡортостан Республикаһы Хөкүмәтенә был программа сараларын ваҡытында тормошҡа ашырыуҙы тәьмин итергә ҡушылды.
Указ ҡул ҡуйған көндән көсөнә инде.


text:
Өфөлә ШОС һәм БРИКС саммиттарында эшләү өсөн ирекмәндәрҙе уҡыта башлайҙар
ӨФӨ, 2014 йыл, 6 ноябрь. /«Башинформ» мәғлүмәт агентлығы, Әлим Фәйезов/.
2015 йылдың июлендә Өфөлә уҙасаҡ ШОС һәм БРИКС саммиттарында ирекмән булырға һәм һәм унда ҡатнашырға теләүселәр өсөн заявкалар ҡабул итеү тамамланды. Ойоштороусылар 9500-ҙән ашыу анкета ҡабул иткән. Уларҙың күбеһе – Өфө юғары уҡыу йорттары студенттарынан.
«Заявкалар 3 сентябрҙән алып ҡабул ителде. Билдәләп үтергә кәрәк, республика халҡы был проектҡа ҙур ҡыҙыҡһыныу белдерҙе: беҙ 9500-ҙән ашыу анкетаны студенттарҙан ғына түгел, «көмөш» йәштәге тип аталған кешеләрҙән дә ҡабул иттек. Бынан тыш, Ҡытайҙан, Ирандан, Тажикстандан, Ҡаҙағстандан һәм башҡа илдәрҙән студенттар үҙ милләт делегациялары менән эшләргә әүҙем теләк белдерҙе. Уларға яҡташтарына беҙҙең ҡала тураһында нимә һөйләргә барҙыр тип уйлайым, ни тиһәң дә улар ҡалабыҙҙы өйрәнеп һәм яратып та өлгөргән», — тип хәбәр итте «Өфө-2015» ШОС һәм БРИКС офис-төркөмө автономиялы коммерцияһы булмаған ойошма директоры Николай Фадеев.
Ағымдағы йылдың ноябренән алып 2015 йылдың майына тиклем ирекмәндәрҙе уҡытыу бер нисә этапҡа бүленгән. Тәүге дистанцион этабына дәғүә итеүселәрҙе яҡынса баһалауға һәм лидерҙарҙы асыҡлауға йүнәлтелгән бер нисә тест инә.
Һуңынан БР Президенты ҡарамағындағы Башҡортостан дәүләт хеҙмәте һәм идара итеү академияһында «Эшлекле коммуникациялар оҫталыҡтарын үҫтереү» тренинг программаһы буйынса уҡыуҙар башланасаҡ. Ирекмәндәр шулай уҡ ҡунаҡтарҙы урынлаштырыу объекттарында махсус уҡыуҙар үтәсәк.
Белем биреү планына тренинг программалары буйынса уҡытыу, йәштәштәре һәм башҡа мәҙәниәт вәкилдәре менән танышыу һәм аралашыу, шәхси үҫеш һәм аң даирәһен киңәйтеү: сәфәрҙәр, экскурсиялар, ҡаланың һәм республиканың төрлө мәҙәни сараларында һәм акцияларҙа ҡатнашыу инә.
Саммиттарҙа йәмғеһе 500 ирекмән эшләйәсәк. Һәр кем туҡланыу, юл йөрөү һәм волонтер формаһы менән тәьмин ителәсәк, тип хәбәр итте «Өфө-2015» ШОС һәм БРИКС офис-төркөмө» автономиялы коммерцияһы булмаған ойошмаһының матбуғат хеҙмәте һәм киң коммуникациялар департаменты әйҙәүсе белгесе Елена Арямнова.


text:
Бангладеш делегацияһы Башҡортостандың Сауҙа-сәнәғәт палатаһында булды
Башҡортостанға рәсми визит менән килгән Бангладеш Халыҡ Республикаһы делегацияһы көн элгәре республиканың Сауҙа-сәнәғәт палатаһында булды.
Башҡортостан Республикаһы Сауҙа-сәнәғәт палатаһының матбуғат хеҙмәтенән хәбәр итеүҙәренсә, Бангладештың Рәсәй Федерацияһындағы Ғәҙәттән тыш һәм Тулы хоҡуҡлы илсеһе Сайфул Хок, Бангладештың Аҙыҡ-түлек һәм ғәҙәттән тыш хәлдәр министрлығының аҙыҡ-түлек мәсьәләләре буйынса секретары Барун Дев Митра, Бангладештың Аҙыҡ-түлек идаралығының генераль директоры Ахмед Хоссаин Кхан республикаға Башҡортостан бойҙайын был илгә арзан хаҡҡа поставкалау мәсьәләләрен тикшереү маҡсатында килгән. Бынан тыш, делегация алдында диңгеҙ продукттарын, күн изделиеларын, текстиль тауарҙарын экспортлау буйынса хеҙмәттәшлек итеү өсөн яңы өлкәләр табыу бурысы ла тора.
Сайфул Хок осрашыуҙа хәбәр итеүенсә, Башҡортостан майҙанына тиң тиерлек территорияла яҡынса 165 миллион кеше йәшәй. Бангладеш экспорт күләме буйынса Ҡытайҙан һуң донъяла икенсе урында тора. Аҡсалата ул 18 миллиард доллар тәшкил итә.
Ҡунаҡтарҙы ҡаршы алған Башҡортостан Республикаһының Сауҙа-сәнәғәт палатаһы вице-президенты Азат Фазлыев, республикала махсус рәүештә етештерелгән тауарҙарҙы ҡарарға һәм шул нигеҙҙә оҙайлы бәйләнештәр булдырырға кәрәк, тип билдәләне. Мәҫәлән, Башҡортостанда етештерелгән «рыжик» тип аталған май бирә торған культура импортерҙарҙа ҡыҙыҡһыныу уятыр ине. Уның үҙҡиммәте түбән һәм ул еңел эшкәртелә. Өс ай элек Башҡортостан «рыжигы» менән Балтик буйы илдәре лә ҡыҙыҡһына башланы, һәм уның тәүге партиялары Европаға оҙатылды ла инде.
Азат Фазлыев шулай уҡ Бангладеш етештереүселәрен республикала йылына бер нисә тапҡыр үткәрелгән һәм халыҡта ҙур ҡыҙыҡһыныу уятҡан текстиль тауарҙар күргәҙмәләрендә, шулай уҡ Башҡортостан Республикаһының Мәскәүҙәге тулы хоҡуҡлы вәкиле менән ойошторолған төрлө эшлекле һәм мәҙәни сараларҙа ҡатнашырға саҡырҙы.
Билдәләп үтәйек, Бангладеш делегацияһы республикаға икенсегә килә. Ҡунаҡтар Башҡортостан вәкилдәренең яуап визиты булырына ышанысын белдерҙе.
Өфөгә визит сиктәрендә Бангладеш делегацияһы ҡаланың алдынғы юғары уҡыу йорттарында, республиканың Ауыл хужалығы министрлығында, Рәсәй Фәндәр академияһының Өфө ғилми үҙәгендә булды, тип хәбәр иттеләр төбәктең Сауҙа-сәнәғәт палатаһынан.


text:
Өфөләр күсемһеҙ милек буйынса мәғлүмәт менән ҡыҙыҡһына
Өфөнөң «Аҡбуҙат» ипподромында барған «Күсемһеҙ милек. Яҙ – 2010» күргәҙмә-йәрминкәһенә килеүселәр һаны өҙөлмәй. Сөнки бында теләгән һәр бер кеше күсемһеҙ милек мәсьәләләре буйынса бушлай мәғлүмәт ала ала. Мәҫәлән, күргәҙмә эшләй башлаған тәүге сәғәттәрҙә үк юридик консультация һорап мөрәжәғәт итә башланылар.
Сарала ҡатнашыусыларҙың күбеһе граждандар менән торлаҡ темаһына аңлатыу әңгәмәләре үткәрә. Атап әйткәндә, Өфө хакимиәте Башҡортостанда йәш ғаиләләргә дәүләт ярҙамы, социаль торлаҡ ипотека кредиты биреү ҡала программаһы кеүек социаль программалар хаҡында мәғлүмәт бирә.
Күп экспоненттар сауҙа һәм торлаҡ майҙандарын һатыуға өмөтләнә. Мәҫәлән, күптән түгел “Көньяҡ” биҫтәһендә йорттар һәм социаль объекттар комплексы төҙөлөшөн тамамлаған Өфөнөң Инвестиция-төҙөлөш комитеты. Предприятие вәкиле әйтеүенсә, «Колгуев» биҫтәһендә ошондай уҡ комплекс төҙөлә. БР Торлаҡ төҙөлөшө фонды ла торлаҡ йорттар комплекстарын тәҡдим итә: «Йүрүҙән» биҫтәһендә һәм Алексеевка ауылында таун-хаустар.
Төп эштән тыш, «Күсемһеҙ милек. Яҙ – 2010» күргәҙмә йәрминкәһендә эшлекле программа ла ҡаралған. Ипподромдың йыйылыштар залында өс көн буйына күсемһеҙ милек, торлаҡ-коммуналь хужалыҡ мәсьәләләре буйынса семинарҙар һәм түңәрәк өҫтәлдәр үткәреләсәк.


text:
Дәүләт Йыйылышының сираттағы ултырышынан һуң парламент рәйесе Константин Толкачев уҙегеҙҙең хоҡуҡтарығыҙҙы файҙаланып һайлауҙа ҡатнашығыҙ” тине.
Ғөмүмән, 2-се декабрь алдынан сәйәси фирҡәләрҙең әүҙемлеге арта бара. Рәсми етәкселәрҙән һайлауҙарҙа ҡатнашырға саҡырыуҙар ҙа күп. Быйыл тауыш биреү һанының түбән тамғаһы булмаһа ла, президент курсын яҡлаған Башҡортостанда һайлауҙарҙа ҡатнашыусылар һанын арттырыу бурысы тора. Хәбәр итеүебеҙсә, хатта асарбаҡтар өсөн дә һайлау участкаһы ойошторолдо. Әлеге лә баяғы, халыҡ массаһын арттырыусы студенттарға ла мөһим эштән ситтә ҡалмаҫҡа ныҡлап ҡушылған. Шәмбе көн уҡыу йорттарында дәрестәр буласаҡ. Һәр дәрестә студенттарҙың исемлеге алынасаҡ. Шулай уҡ быйыл Өфө тимер юл вокзалында һәм аэропортта ла участкалар ойошторолдо. Унда һайлау көнө юлда булған юлсылар ватандашлыҡ бурысын үтәйәсәк. Дауаханаларҙа ла һайлау бүлмәләре булдырылды. Мәҫәлән, Республика клиник дауаханаһында 2-се декабрҙә айырым участка эшләйәсәк. Төрлө район-ҡалаларҙан дауаланыусылар ошонда уҡ тауыш бирәсәк. Бөгөнгө көнгә дауаханала 600-ҙән ашыу кеше ята.
Берҙәм Рәсәйҙән һуң рейтингта икенсе торған Ғәҙел Рәсәй башлығы Сергей Миронов бөгөн Өфөгә килде. Ул фирҡәнең урындағы сәйәси активы менән осрашты. Ғәҙел Рәсәйҙең төбәк төркөмөндә 11 кандидат бар. Уларҙы Александр Сидякин етәкләй. Республика парламенты депутаттары Харис Шаһиев, Рафаэль Мәрҙәншин һәм Ғәфүр Ишмөхәмәтов та Ғәҙел Рәсәй составында.


text:
Фото:
Ҡар – автомобилистарға, ә икенселәре ҡар таҙартыусыларға ҡамасаулай
Фото:
Ҡар Башҡортостанда ғына түгел, шулай уҡ күрше Татарстан һәм Силәбе өлкәһе территорияларында ла күпләп яуа, тип хәбәр иттеләр БР буйынса Эске эштәр министрлығының ЮХХДИ матбуғат хеҙмәтенән. Шуға күрә автомобилистарға был төбәктәргә юлға сығыуҙан әлегә туҡталып торорға тәҡдим ителә: көрт һырыу арҡаһында юлдарҙа транспорт хәрәкәте ҡыйынлаша, автоинспекторҙар, ҡар таҙартыусыларға эшләп алыу мөмкинлеге биреү өсөн хәрәкәтте туҡтатып, магистралдәрҙе ябып ала.
Ҡала урамдарында ла хәрәкәт аҡрынайҙы, ә юл ситенә ҡуйылған машиналар ҡар таҙартыуға ҡамасаулай.
Уҙған тәүлектә Башҡортостан трассаларында 11 юл-транспорт һәләкәте теркәлде, уларҙа 15 кеше имгәнде, һәләк булыусылар юҡ.


text:
Фото:
«Надежда России» яңы лауреаттар көтә
Фото:
“Надежда России" (“Рәсәй өмөтө”) бөтә Рәсәй ижтимағи программаһында ҡатнашыуға заявкалар ҡабул итеү дауам итә. Был программаның премия-стипендиялары йыл һайын 14-23 йәштәрҙәге һөнәри оҫталыҡ конкурстары һәм олимпиадалары еңеүселәренә, урта (тулы) дөйөм белем биреү, сәнғәт, һөнәри белем биреү йорттарында уҡыусыларға бирелә. Үкән йылдар эсендә 300-ҙән ашыу һөнәри оҫталыҡ конкурстары һәм олимпиадалар еңеүселәре "Надежда России" премия-стипендияһы лауреаттары булған.
Премия-стипендияға дәғүә итеүгә күрһәтелгән кандидаттарҙың документтары ағымдағы йылдың 10 сентябренә тиклем ҡабул ителә. Премия-стипендияларға дәғүә итеүгә кандидаттарҙы йәмәғәт ойошмалары, ғилми советтар һәм юғары, урта махсус, урта (тулы) дөйөм, сәнғәт һәм һөнәри белем биреү учреждениелары коллективтары күрһәтә.
Программа лауреаттарын наградлау 2010 йылдың 15 ноябренә билдәләнгән.
Тулыраҡ мәғлүмәтте Программаның сайтынан ҡарарға мөмкин: http://www.n-russia.ru.


text:
Фото:
Рөстәм Хәмитов Башҡортостан халҡы менән онлайн-конференция үткәрҙе
Фото:
Башҡортостан Президенты Рөстәм Хәмитов «Ижтимағи электрон гәзит» ( www.i-gazeta.com) сайтында республика халҡы менән онлайн-конференция үткәрҙе.
Интернет селтәренән файҙаланыусыларҙы сәләмләп, Рөстәм Хәмитов республика граждандары һәм Башҡортостанға бәйле мәғлүмәт менән ҡыҙыҡһыныусылар менән бындай аралашыу форматының беренсе тапҡыр ҡулланылыуын билдәләне. Ләкин был формат һөҙөмтәле булһа, бындай саралар даимиға әүереләсәк. Рөстәм Хәмитов, Башҡортостан Хөкүмәте ағзалары ла халыҡ менән интернетта ошондай осрашыуҙар үткәрһен ине, тигән теләген белдерҙе.
Республика башлығына «Ижтимағи электрон гәзит» сайтына һорауҙар 29 июндә үк килә башланы. Уларҙы теләге булған һәр кеше бирә алды. Онлайн-конференция аҙағына сайтта 300-ҙән ашыу һорау теркәлде. Үкенескә ҡаршы, онлайн-конференция дауам иткән сәғәт ярым самаһы ваҡыт эсендә Башҡортостан Президенты барыһына ла яуап биреп өлгөрмәне. Рөстәм Хәмитов урындағы үҙидара органдарының халыҡ менән үҙ-ара килешеп эш итеүенә, республикала социаль туризмды үҫтереүгә, эшҡыуарлыҡҡа ярҙам итеүгә, яңы балалар баҡсалары төҙөлөшөнә, бюджет өлкәһе хеҙмәткәрҙәренә эш хаҡын арттырыуға, инвалидтар өсөн пандустар төҙөүгә, юлдарҙы ремонтлауға һәм башҡа көнүҙәк темаларға ҡағылышлы һорауҙарға яуап бирҙе. Рөстәм Хәмитов тура эфирҙа яуап биреп өлгөрмәгән һорауҙар уға мотлаҡ яҙма рәүештә тапшырыласаҡ. Уларҙың иң ҡыҙыҡлыларына яуаптар «Ижтимағи электрон гәзит» һәм «Башинформ» сайтында урын аласаҡ.
Ҡайһы бер ҡулланыусылар тура эфирҙа тулы яуабы өсөн Рөстәм Хәмитовҡа рәхмәт әйтеп, эшендә уңыштар теләргә өлгөрҙө.


text:
Башҡортостанда демографик хәл яҡшырҙы
2009 йылда Башҡортостан Республикаһында 55720 бала тыуҙы — 2008 йылдағынан 1227 сабыйға күберәк. Тыуым күрһәткесе 13,7 промилгә тиклем артты.
Үлем 3,6 процентҡа кәмене. Һуңғы йылдарҙа тәүге тапҡыр халыҡтың тәбиғи артыуы теркәлде.
Яҡынса мәғлүмәттәргә ҡарағанда сабыйҙар үлеме күрһәткесе 1000 тере тыуған балаға 7 тәшкил итте, был 2008 йыл кимәленән 25,5 процентҡа һәм Рәсәйҙәгенән 14 процентҡа кәмерәк. Был турала БР Хөкүмәте ҡарамағындағы Ғаиләне, әсәлекте, атайлыҡты һәм балалыҡты һаҡлау буйынса ведомство-ара совет ултырышында БР һаулыҡ һаҡлау министры Андрей Евсюков хәбәр итте.
Демографик хәлде яҡшыртыуҙа «Һаулыҡ» өҫтөнлөклө милли проекты ла үҙ ролен уйнаны. Атап әйткәндә, «Бала табыу сертификаты» программаһы сиктәрендә өҫтәмә финанс саралары алыу ауырлы ҡатындарға һәм яңы тыуған балаларға медицина ярҙамы күрһәтеү сифатына һәм һөҙөмтәлелегенә етди йоғонто яһаны.
«Етлекмәй тыуыуҙы иҫкәртеү буйынса диагностика һәм дауалау сараларының һөҙөмтәлелеге күтәрелде, аборттарҙы иҫкәртеү һәм бала табыуға ыңғай ҡараш тәрбиәләү буйынса эш әүҙемләште, — тине Евсюков. - Һөҙөмтәлә аборттар һаны өстән бер өлөшкә кәмене».
Балалар поликлиникалары өсөн бала табыу сертификатының өҫтәмә өсөнсө талонын индереү бер йәшкә тиклемге балаларҙың ауырыуын 5 процентҡа тиерлек кәметте.


text:
Рәсәй көнөндә грузин һәм азербайжан диаспораһы вәкилдәре Дуҫлыҡ монументына сәскәләр һалды
Рәсәй көнөндә грузин һәм азербайжан диаспораһы вәкилдәре Өфөләге Дуҫлыҡ монументына сәскәләр һалды.
— Халыҡтар дуҫлығы – ул уйлап сығарылмаған, ә кешеләрҙаң бер территорияла бергәләп йәшәүенең иң яҡшы варианты, был дуҫлыҡ нигеҙендә Рәсәйҙең бөтә халыҡтарының реаль мәнфәғәттәре ята бит, — тине Башҡортостан Республикаһындағы Шота Руставели исемендәге Грузин милли-мәҙәни үҙәге Төбәк йәмәғәт ойошмаһы рәйесе Давид Гурешидзе. – Рәсәй көнө – илебеҙ халыҡтарының берҙәмлеген сағылдырыусы төп байрам. Асылда, ул дөйөм милли идеяны ғәмәлгә ашыра. Рәсәйҙә йәшәүсе халыҡтар мәҙәниәттәренең тап күп төрлөлөгө уның иң ҙур байлығы булып тора һәм илдең бөйөклөгөн билдәләй. Рәсәй көнө ватансылыҡ тойғоһо тәрбиәләүҙең, беҙҙе рухи яҡтан байытҡан милли мәҙәниәттәрҙе күрһәтеүҙең мөһим факторы булып тора.